open-index/open-wikipedia-markdown huggingface dataset:
అలహాబాదు బ్యాంకు

భారతదేశంలోని పురాతనమైన బ్యాంకులలో అలహాబాదు బ్యాంకు (Allahabad Bank) ఒకటి. 1865లో ఈ బ్యాంకు నిర్వహణ ఉత్తర ప్రదేశ్ రాష్ట్రంలోని అలహాబాదులో ప్రారంభమైంది. దీని ప్రధాన కార్యాలయం 1923లో పశ్చిమ బెంగాల్ రాష్ట్రంలోని కలకత్తా (ప్రస్తుత కోల్‌కతా) కు మార్చబడింది. జూలై 19, 1969న దేశంలోని ఇతర 13 వాణిజ్య బ్యాంకులతో సహా ఈ బ్యాంకును కూడా భారత ప్రభుత్వం జాతీయం చేసింది. ప్రస్తుతం ఈ బ్యాంకుకు దేశంలో 44 రీజియన్లలో 1934 శాఖలు ఉన్నాయి.

ఆగస్టు 30న, ఆర్థిక మంత్రి నిర్మలా సీతారామన్ అలహాబాద్ బ్యాంక్‌ను ఇండియన్ బ్యాంకు లో విలీనం చేస్తున్నట్లు ప్రకటించారు. ప్రతిపాదిత విలీనం ₹8.08 లక్షల కోట్ల (US$96 బిలియన్) ఆస్తులతో దేశంలో ఏడవ అతిపెద్ద ప్రభుత్వ రంగ బ్యాంకుగా అవతరిస్తుంది.కేంద్ర మంత్రివర్గం 4 మార్చి 2020న విలీనాన్ని ఆమోదించింది. ఇండియన్ బ్యాంక్ 1 ఏప్రిల్ 2020న అలహాబాద్ బ్యాంక్ నియంత్రణను చేపట్టింది.

## మూలాలు

## బయటి లింకులు
*అలహాబాదు బ్యాంకు అధికారిక వెబ్‌సైట్ 
*అలహాబాదు బ్యాంకు ఏటిఎం లు

వర్గం:భారతీయ బ్యాంకులు
వర్గం:జాతీయం చేయబడిన బ్యాంకులు
వర్గం:భారతీయ వాణిజ్య బ్యాంకులు
ఫాల్గుణ శుద్ధ ఏకాదశి

**ఫాల్గుణ శుద్ధ ఏకాదశి** అనగా ఫాల్గుణమాసములో శుక్ల పక్షము నందు ఏకాదశి తిథి కలిగిన 11వ రోజు. 

## సంఘటనలు
* బలిజిపేట లో శ్రీ వేంకటేశ్వర స్వామి వారి దేవాలయంలో కళ్యాణోత్సవాలు జరుగుతాయి. రామస్వామి గారి సుపుత్రులు బరిగెడ చిన్న నరసయ్య గారిచే శుక్ల నామ సంవత్సర **ఫాల్గుణ** **శుద్ధ** ఏకాదశి రోజున ఈ దేవాలయం ప్రతిష్ఠించబడింది. 
* ఉప్మాక అగ్రహారం లో శ్రీ వేంకటేశ్వర స్వామి వారి దేవాలయంలో కళ్యాణోత్సవాలు జరుగుతాయి.

## జననాలు

## మరణాలు
*1828 సర్వజిత్తు : రావు వేంకట నీలాద్రిరావు - పిఠాపురం సంస్థాన ప్రభువు.(జ.1775). 

## పండుగలు, జాతీయ దినాలు

## బయటి లింకులు

## మూలాలు

వర్గం:ఫాల్గుణమాసము
షేర్

**షేర్** ఉర్దూలో కవిత లేదా పద్యం లోని రెండు పంక్తుల జోడి. మొదటి పంక్తికి 'మిస్ర-ఎ-ఊలా', రెండవ పంక్తికి 'మిస్ర-ఎ-సాని' అని అంటారు. ఈ షేర్ పద్యసాహితీ ప్రామాణికాలను గల్గివుండాలి. అనగా తఖ్తీ ఛందస్సు, బెహర్ (మీటర్), జమీన్, అర్కాన్, ఖాఫియా, రదీఫ్ లను కలిగి వుండవలెను.

షేర్ కు ఉదాహరణలు:

* మిర్జా గాలిబ్

: **దిల్-ఎ-నాదాఁ తుఝే హువా క్యా హై**
: **ఆఖిర్ ఇస్ దర్ద్ కీ దవా క్యా హై** 
 
::*ఈ హృదయం పిచ్చిది. దీనికేమయ్యిందో తెలియడం లేదు. ఈ వేదనకు మందేమైనా ఉందా?*

* మహమ్మద్ ఇక్బాల్

: **సారే జహాఁ సె అఛ్ఛా, హిందూస్తాఁ  హమారా**
: **హమ్ బుల్ బులేఁ హైఁ ఇస్ కీ, ఏ గుల్ సితాఁ హమారా**

::*ప్రపంచమంతటిలోనూ మా హిందూస్తాన్ ఉత్తమమైనది. ఈ పూదోట మాది. మేము ఇందులో పాడే పక్షులం*

* అహ్మద్ నిసార్

: సారి తహ్ జీబేఁ మిట్ గయీఁ లైకిన్
: మేరే భారత్ కి షాన్ బాఖీ హై
::*అన్ని నాగరికతలు సమసినాయి గాని, నా భారత ఖ్యాతి అలాగే నిలిచింది.*

వర్గం:ఉర్దూ సాహిత్యం
వర్గం:గజల్
లావా

[thumb|right|296x296px|10 మీటర్ల ఎత్తు నుండి పొంగుతున్న లావా, [:en:Hawai|హవాయ్, అమెరికా సంయుక్త రాష్ట్రాలు]]
thumb|right|299x299px|లావా

భూమి వంటి కొన్ని గ్రహాల గర్భం నుండి బయటికి ఎగజిమ్మిన శిలాద్రవాన్ని లావా అంటారు. గ్రహగర్భంలో ఉండే వేడి వల్ల శిలాద్రవం (మాగ్మా) ఏర్పడుతుంది. గ్రహ గర్భంలో ఉండే రాతి ద్రవాన్ని (మాగ్మా) విపరీతమైన వేడిమి, వత్తిడితో, ఉపరితలంపై ఉన్న చీలికల ద్వారా గానీ, అగ్నిపర్వత ముఖద్వారాల గుండా గానీ బయటకు చిమ్ముతుంది. ఈ మాగ్మానే వాతావరణంలో వచ్చినపుడు **లావా** అని పిలుస్తారు. ఈ లావా గాఢమైన ద్రవము. దీని ఉష్ణోగ్రత 700 నుండి 1200 డిగ్రీ సెంటీగ్రేడ్ ల వరకు వుంటుంది. ఈ లావాయే చల్లబడి శిలలుగా రూపాంతరం చెందుతుంది. శిలలుగా మారిన తరువాత కూడా దాన్ని లావా అనడం కద్దు.

పేలుడులా కాకుండా కారుతూ బయటికి వచ్చే లావా భూమిపై ప్రవహిస్తూ విస్తరిస్తుంది. దీన్ని లావా ప్రవాహం అంటారు. ప్రవాహం ఆగినపుడు అది చల్లబడి ఇగ్నియస్ శిలలను ఏర్పడతాయి. లావా ప్రవాహాన్నే లావా అంటారు. లావా నీటి కంటే లక్ష రెట్లు చిక్కగా ఉన్నప్పటికీ, దానికున్న ప్రత్యేక లక్షణాల వల్ల అది చల్లబడి గడ్దకట్టే లోపు చాలా దూరం ప్రవహిస్తుంది.

విస్ఫోటనం ద్వారా ఎగజిమ్మినపుడు లావా ప్రవాహం వెలువడదు. బూడిద, ఇతర చిన్నచిన్న శకలాల మిశ్రమం వెలువడుతుంది దీన్ని టెఫ్రా అంటారు. లావా అనే పదం ఇటాలియన్ నుండి వచ్చింది. 1737 లో జైరిగిన విసూవియస్ విష్ఫోటనం గురించి రాసే సందర్భంలో ఫ్రాన్సెస్కో సెరావో ఈ మాటను వాడినట్లు తెలుస్తోంది.

## ఇవీ చూడండి
* అగ్ని పర్వతం
* ప్రకృతి వైపరీత్యాలు

## మూలాలు


వర్గం:భూగోళశాస్త్రం
వర్గం:అగ్ని పర్వతాలు
మైదానం

సమతలంగా ఉండే పల్లపు ప్రాంతాలను **మైదానం** అని అంటారు.

## రకాలు
thumb|left|200px|ఆస్ట్రేలియాలోని న్యూ సౌత్ వేల్స్‌లోని లైట్నింగ్ రిడ్జ్ చుట్టూ ఉన్న మైదానంలో కొంత భాగం
* సముద్రతీర మైదానం, సముద్ర తీర ప్రాంతాలలోని పల్లపు ప్రదేశాలు. ముఖ్యంగా ఆనుకొనివుండే కొండలు లోయల్తో పోల్చితే. .
* **Fluvial plains** are formed by rivers, and may be one of these overlapping types:
** వరద మైదానాలు, నదులు, సెలయేరుల పరిసరాలలో వరదల మూలంగా ఏర్పడే మైదానాలు. 
** Alluvial plain, formed over a long period of time by a river depositing sediment on its floodplain or bed which becomes alluvial soil. The difference between a floodplain and an alluvial plain is that the floodplain represents the area experiencing flooding fairly regularly in the present or recently, whereas an alluvial plain includes areas where the floodplain is now and used to be, or areas which only experience flooding a few times a century. 
** Scroll plain, a plain through which a river meanders with a very low gradient. 
* Lacustrine plain, a plain that originally formed in a lacustrine environment, that is, as the bed of a lake.
* లావా మైదానాలు, అగ్ని పర్వతాల పరిసరాలలో లావా ప్రవాహం వలన ఏర్పడే మైదానాలు.
* *[[గ్లాసియల్ మైదానాలు]]*' భూమ్యాకర్షణ శక్తి మూలంగా గ్లాసియర్లలో కలిగే కదలిక వలన ఏర్పడే మైదానాలు.

వర్గం:భూగోళశాస్త్రం
వర్గం:మైదానాలు
చంద్ర మాసము

thumb|భూమి చుట్టూ చంద్రుడు తిరిగే కక్ష్య, ఒకసారి తిరిగితే అది చాంద్రమాసం
చంద్రమాసము అనగా రెండు వరుస అమావాస్యల మధ్య వ్యవధి లేదా రెండు వరుస పున్నమిల మధ్య వ్యవధి. చాంద్ర మానం అంటే తిథులనుఆదారంగా ఒక నెల రోజులను లెక్కించడం. సూర్య సిద్ధాంతం ప్రకారం, సూర్యుడు చుట్టు భూమి తిరగడానికి పట్టే కాలం 365 రోజుల, 6 గంటల, 12 నిమిషాల, 26 సెకండ్లు అయితే చంద్రుడు భూమి చుట్టు 29.53 రోజులలో తిరుగుతాడు. దీనిని రెండుపక్షాలు, ఒక్కో పక్షాన్ని 15 తిధులుగాను విభజించబడినది. ఒక్కో తిధి కనిష్టంగా 21 గంటల నుండి గరిష్టంగా 26 గంటల వ్యవధి కల్గి ఉంటుంది. దీని ప్రకారం 354 రోజులలో 12 మాసాలు పూర్తి అవుతాయి.  ఏ మాసంలో అయితే సంక్రమణం ఉండదో ఆ మాసమే అధిక మాసం అని చెబుతారు.

## వివరణ
సూర్యుని చుట్టూ భూమి ఒకసారి పరిభ్రమణం చేసిన కాలాన్ని సౌర సంవత్సరం అంటారు. కాని ఈ భ్రమణం  వల్ల నెలలు ఏర్పడవు.  నెలలను కొలవడానికి చంద్ర బ్రమణమే ఆధారం. భూమి చుట్టూ చంద్రుని పరిభ్రమణ కాలాన్ని  నెల అంటారు. దాన్నే చాంద్ర మాసమని అంటారు. ఈ విధంగా ఏర్పడిన 12 చంద్రమాసాలు ఒక సంవత్సర కాలానికి సమానం కాదు.  సూర్యుడు  మేషం, వృషభం, వంటి 12 రాశులలో  ఒక్కో రాశిలో  ఒక్క నెల సంచరించడాన్ని సౌర మాసం అని అంటారు. సూర్యుడు ఒక రాశి నుండి మరో రాశి లోనికి ప్రవేశించ డాన్ని రాశి సంక్రమణం అంటారు. ఈ సంక్రమణం ప్రతి నెలలోనూ జరుగుతుంది. కానీ  మనం మఖర రాశి సంక్రమణాన్ని మాత్రమే మఖర సంక్రాంతిగా గుర్తిస్తున్నాము. ఒక్కో రాశిలో ఒక నెలపాటు తిరగాల్సిన సూర్యుడు,  రెండు నెలల పాటు ఒకే రాశిలో వుండటం వల్ల ఏర్పడేదే అధిక మాసం.  అధిక మాసము చంద్ర మానము ద్వారానే వస్తుంది.

## మూలాలు

వర్గం:ఖగోళ శాస్త్రం
గాలి (అయోమయ నివృత్తి)

* **[[గాలి (పవనం)|గాలి]]** భూమి వాతావరణంలో ప్రధానమైన భాగము.
* గాలి గోపురము, దేవాలయం ప్రధాన ద్వారం పైన గోపురము.
* గాలి పటం లేదా గాలిపడగ, ఒక మంచి ఆట వస్తువు.
* గాలి మర, గాలి నుండి విద్యుత్తును తయారుచేసే యంత్రం.
* గాలిమేడలు - 1962 తెలుగు సినిమా
* గాలివాన - గాలితోడి వాన - తుఫాను

## గాలి (ఇంటి పేరు)
**గాలి** తెలుగువారిలో కొందరి ఇంటి పేరు. గాలి అన్న ఇంటిపేరు వాయువు అన్న అర్థంతో ఏర్పడలేదు. గాలి అన్న ఇంటిపేరు అదే పేరుతో ఉన్న ఒక ఊరి పేరు మీదుగా వచ్చింది, గాలి అనే రకం చెట్ల వల్ల ఆ ఊరికి ఆ పేరు వచ్చింది.

* గాలి పెంచల నరసింహారావు, ప్రఖ్యాత సంగీతదర్శకుడు.
* గాలి ముద్దుకృష్ణమ నాయుడు
* గాలి వెంకటేశ్వరరావు, తెలుగు సినిమా నటుడు
* గాలి జనార్థన్ రెడ్డి, రాజకీయ నాయకుడు, వ్యాపారస్తుడు

## మూలాలు
అంతా మన మంచికే (అయోమయనివృత్తి)

*అంతా మన మంచికే (1972 సినిమా ) 
*అంతా మన మంచికే (2000 సినిమా )
తులాదండము

thumb|తులాదండాలను వాడడం వల్ల స్థిరబిందువు స్థానాన్ని మార్చుతూ ఇరువైపులా ఉంచిన బరువులు వేరువేరు అయినా ఒకే విధమయిన బలాన్ని ప్రదర్శించవచ్చు.స్థిరబిందువును ఆధారంగా చేసుకొని స్వేచ్ఛగా చలించగలిగే వంగని కడ్డీని భౌతిక శాస్త్రంలో తులాదండముగా వ్యవహరిస్తారు.
వర్గం:భౌతిక శాస్త్రం
వ్యోమగామి

రోదసీ యాత్రీకులను **వ్యోమగాములు** అంటారు.
వ్యోమగామి ని అమెరికన్లు "ఆస్ట్రోనాట్" అని, రష్యన్ లు "కాస్మోనాట్" అని అంటారు. రోదసీయాత్ర "శూన్యం" లో యాత్ర. కావున రోదసీ యాత్రీకులకు ప్రత్యేకమైన శిక్షణ అవసరం. వీరి దుస్తులు, ఆహారపుటలవాట్లు, శారీరకశ్రమ అన్నీ రోదసీలో ప్రయాణించుటకు తగినట్లుగా వుంటాయి. ప్రపంచంలోనే ప్రథమ రోదసీ యాత్రికుడు యూరీ గగారిన్, (1961) రష్యాకు చెందినవాడు. భారత మొదటి వ్యోమగామి రాకేశ్ శర్మ (1984).
thumb|250px|1984లో తీయబడిన ఒక వ్యోమగామి ఛాయాచిత్రం 

## మూలాలు

## బయటి లింకులు

* NASA: How to become an astronaut 101 
* List of International partnership organizations 
* Encyclopedia Astronautica: Phantom cosmonauts
* collectSPACE: Astronaut appearances calendar
* spacefacts Spacefacts.de
* Manned astronautics: facts and figures
* Astronaut Candidate Brochure online 
* Tribute to Astronaut Neil Armstrong - Video Info

## ఇవీ చూడండి
* రాకేశ్ శర్మ
* కల్పనా చావ్లా
* యూరీ గగారిన్
* అంతరిక్ష యానంలో మహిళలు

వర్గం:వ్యోమగాములు
చలిమిడి

చలిమిడి వరిపిండితో తయారుచేసుకొనే ఆహార పదార్ధము. దీనిలో రెండు విధములు: పచ్చి చలిమిడి, పాకపు చలిమిడి. పాకపు చలిమిడి ఎక్కువకాలం నిలువ ఉంటుంది.

## రకాలు
***పచ్చి చలిమిడి**: బియ్యము నానబోసి, పిండిచేసి, బెల్లము లేక పంచదార కలిపి, అందులో కొబ్బరికాయ ముక్కలు లేదా కొబ్బరికోరు చేర్చి, నీరయినా లేదా పాలయినా పోసి కలిపి ముద్ద చేయుదురు. ఇది పచ్చి చలిమిడి.

***పాకపు చలిమిడి**: బెల్లము లేక పంచదార పాకము తయారుచేసి, అందులో కొబ్బరి లేదా నువ్వుపప్పు కలిపిన బియ్యపుపిండిని పోసి కలుపుతారు. ఇది తీసి గుత్తముగా కలిపిన లేహ్యపు ముద్దవలె నుండును. ఇది పాకపు చలిమిడి. ఈ పాకపు చలిమిడి అరిసెలుగ, పాకుండలుగ వండుదురు.

## విశేషాలు
ఆడపిల్లను  అత్తవారింటికి  పంపే  సందర్భాలలో ప్రతి సారీ  కన్నతల్లి , తన కూతురికి  చలిమిడి  పెట్టి  పంపిస్తారు. అలాగే గర్భవతి ఐన కుమార్తెకు మూడవ నెల రాగానే వియ్యాల వారి ఇంటికి వెళ్ళి కుమార్తె ఒడిలో చలిమిడి పెడతారు. కుమార్తెకు ఏడవ నెల రాగానే సీమంతం సందర్భంగా ముత్తయిదువులందరికీ ఇచ్చే తాంబూలాలలో చలిమిడి పెడతారు. కుమార్తె ప్రసవం అయిన తరువాత పుట్టిన బిడ్డకు మూడవ నెలలో కానీ, ఐదవ నెలలో కానీ బిడ్డతో పాటు కుమర్తెను అత్తవారింటికి పంపేటప్పుడు చలిమిడి పంపిస్తారు. ఇలా  అన్ని  శుభ సందర్భాలలో   చలిమిడి  కూతురుకు  పెట్టి పంపడం అనేది తర తరాలుగా మన ఇళ్ళల్లో వస్తున్న సాంప్రదాయం. ఇలా చలిమిడి  పెట్టి  పంపడం తన బిడ్డకు కడుపు చలవే కాకుండా , ఇరు కుటుంబాలకు క్షేమకరం  అని  పెట్టి పంపుతారు. 

## మూలాలు

## బాహ్య లంకెలు
* యూట్యూబ్ లో చలిమిడి తయారీ విధానం
వర్గం:ఆహార పదార్థాలు
కర్కట రేఖ

350px|thumb|కర్కట రేఖను చూపుతున్న ప్రపంచపటము

భూమధ్య రేఖకు 23° 26′ 22″ ఉత్తరాన ఉన్న అక్షాంశ రేఖను **కర్కట రేఖ** అంటారు. ఈ కర్కాటక రేఖ భూమి చుట్టూ వున్న వ్యాసం దాదాపు 36,788 కి.మీ. పొడవు వుంటుంది. ఈ రేఖ 16 దేశాల మీద వ్యాపించి ఉంది. ఆయా దేశాల వాతావరణాన్ని బట్టి మార్పులు జరుగుతుంటాయి. మన దేశంలో ఈ రేఖ రాజస్థాన్‌, గుజరాత్‌, మధ్యప్రదేశ్‌, ఛత్తీస్‌గఢ్‌, జార్ఖండ్‌, పశ్చిమబెంగాల్‌, త్రిపుర, మిజోరంల మీదుగా పయనిస్తున్నది.

చైత్రమాసంలో లేదా మేష మాసంలో భూమధ్యరేఖ మీద ఉన్న సూర్యుడు ఆషాఢ మాసం నాటికి కర్కట రేఖ మీద ప్రవేశిస్తాడు. అప్పటినుంచి ‘దక్షిణం’గా సూర్యుడు జరగడం దక్షిణాయనం.

## మూలాలు

వర్గం:భూగోళశాస్త్రం
చిమ్మిలి

చిమ్మిలి  నువ్వులు, బెల్లం కలిపి తయారుచేసే ఆహార పదార్ధము. నువ్వులను వేయించి/వేయించనకుండా కూడా తయారు చేస్తారు. వేయించిన నువ్వులతో చేస్తే కొద్దిరోజులు నిలువ వుంటుంది.

## తయారీ విధానం
నువ్వులను వేయించి పెట్టుకొని, బెల్లంతో వాటిని కలిపి రొట్లో దంచుతూ జిగురు వచ్చే వరకూ చేసి ఉండలుగా చుడతారు. 

## ఇతర విశేషాలు
* నాగుల చవితికి చిమ్మిలి నైవేద్యంగా పెడతారు. ఇది పల్చగా ఉంటుంది.
* వీర్య పుష్టికి ఇది మంచి ఔషధంగా వాడుతారు

## మూలాలు, వనరులు

వర్గం:ఆహార పదార్థాలు
వర్గం:మిఠాయిలు
కర్ర బిళ్ళ

**కర్ర బిళ్ళ ** ఆంధ్రప్రదేశ్ లో ఆడే ఒక గ్రామీణ క్రీడ. కొన్ని రాయలసీమ ప్రాంతాలలో దీనినే *కోడి బిళ్ళ,* *బిళ్ళంగోడు, జిల్లాకోడి *అని కూడా అంటారు.  

పొడవాటి కర్రను కోడి అనీ, పొట్టి కర్రను బిళ్ళ అని అంటారు. ఆటలోని సభ్యులు ముందుగా రెండు జట్లుగా విడిపోతారు. ముందుగా రెండు జట్లు ఒక స్కోరు మీద ఒప్పందం చేసుకుంటారు. ఈ స్కోరును ఎవరైతే ముందుగా చేరుకోగలరో ఆ జట్టు గెలిచినట్లు లెక్క. ఎవరు ముందుగా ప్రారంభించాలనేది బొమ్మా బొరుసు వేసి తేలుస్తారు. బిళ్ళను నేలలో తవ్విన ఒక చిన్న గుంత (దీన్నే ఊశి అంటారు) మీద పెట్టి అవతలి జట్టు నిలబడి ఉన్న వైపుకు బలంగా కోడితో రువ్వుతారు (చివ్వడం అని కూడా అంటారు). మధ్యలో ఎవరైనా బిళ్ళను గాలిలోనే పట్టుకోగలిగితే ఆ రువ్విన సభ్యుడు అవుటైనట్టు లెక్క. అలా పట్టుకోలేక పోతే కోడిని ఊశి మీద పెట్టి బిళ్ళ ఎంత దూరంలో పడిందో అంత దూరం నుంచి విసురుతారు. ఒక వేళ విసిరిన బిళ్ళ కోడికి తగిలినా అవుటయినట్లే లెక్క. అలా జరగక పోతే చివ్విన ఆట గాడు బిళ్ళను గాలిలోకి ఎగుర వేసి కింద పడకుండా ఎంత ఎక్కువైతే అన్నిసార్లు కొట్టడానికి ప్రయత్నిస్తాడు. ఇలా కొట్టిన సంఖ్యను బట్టి స్కోరు యొక్క స్కేలింగ్ ఫ్యాక్టర్ ఆధార పడి ఉంటుంది. తరువాత నేల మీద పడి ఉన్న బిళ్ళను ఒకవైపు తట్టి, అది గాలిలోకి లేచిన తరువాత దూరంగా పంపించడానికి ప్రయత్నిస్తాడు. ఒక ఆట గాడికి ఈ విధంగా మూడు అవకాశాలు ఉంటాయి. ఈ మూడు సార్లు కొట్టిన తరువాత బిళ్ళ ఊశి నుంచి ఎంత దూరంలో పడుతుందో దాన్ని కొట్టిన ఆటగాడు అంచనా వేసి చెప్పాలి. ఒక వేళ ఈ ఆంచనా తప్పైనా ఆ ఆటగాడు అవుటయినట్లే లెక్క. స్కేలింగ్ ఫ్యాక్టర్ ఒకటి అయితే దూరాన్ని కోడితో కొలుస్తారు. రెండు అయితే బిళ్ళతో ,మూడు అయితే సగంబిళ్ళతో, నాలుగు అయితే అగ్గిపుల్లతో, అయిదు అయితే పిన్నీసుతో, ఇలా కొలుస్తారు. ఒక జట్టులోని ఆటగాళ్ళంతా అవుటయిన తరువాత మరొక జట్టు ఆడుతుంది.

"కోటికి లాగితే బిళ్లకు, బిళ్ళకు లాగితే కోటికి" అనే సామెత ఈ ఆట నుండి పుట్టింది. 

## మూలాలు

వర్గం:ఆటలు
వర్గం:తెలుగు సాంప్రదాయిక ఆటలు
శుక్ల

శుక్ల  తెలుగు సంవత్సరాలలో  మూడవ సంవత్సరం. ఇది ప్రతీ 60 సంవత్సరాలకొకసారి పునరావృతం అవుతుంది. దీనికి ముందున్న సంవత్సరం విభవ, తర్వాత సంవత్సరం ప్రమోదూత. దీని అర్థం అంటే తెల్లనిది. నిర్మలత్వం, కీర్తి, ఆనందాలకు ప్రతీక పంటలు సమృద్ధిగా పండుతాయి. ఈ సంవత్సరం చైత్ర శుద్ధ పాడ్యమి తో ప్రారంభమై ఫాల్గుణ బహుళ అమావాస్య తో పూర్తవుతుంది.

సా.శ. 1869-1870, 1929-1930, 1989-90 లో వచ్చిన తెలుగు సంవత్సరానికి **శుక్ల** అని పేరు.

1989 : శుక్ల నామ సంవత్సరం 6 ఏప్రిల్ 1989 గురువారం ఉగాది నాడు చైత్ర శుద్ధ పాడ్యమి తో  ప్రారంభమై  27 మార్చి 1990 మంగళవారం ప్రమోద్యుత నామ సంవత్సరం ఉగాదికి ముందు గల ఫాల్గుణ బహుళ అమావాస్య వరకు ఉంది.

## తెలుగు సంవత్సరాలు
**తెలుగు సంవత్సరం** అనగా భారతదేశంలోని  ఆంధ్రప్రదేశ్ , తెలంగాణ , యానాం ప్రాంతాలలో  తెలుగు మాట్లాడే ప్రజల క్యాలెండర్ సంవత్సరం**.** ప్రభవ నుండి అక్షయ వరకు మొత్తం 60 సంవత్సరాలు.

ప్రతి యుగానికి ( యుగం ) 60 సంవత్సరాల చక్రం ఉంటుంది. ఉగాది సంవత్సరంలోని ప్రతి సంవత్సరం జ్యోతిషశాస్త్ర ప్రభావాలు,  సంవత్సరం పేరు ఆధారంగా పంచాంగంలో (ఖగోళ క్యాలెండర్) ఒక నిర్దిష్ట పేరు ఉంటుంది ; ఇది ఆ సంవత్సరం మొత్తం లక్షణాన్ని సూచిస్తుంది.  క్యాలెండర్‌లో 60 సంవత్సరాల పేర్లు ఉన్నాయి.  ప్రతి 60 సంవత్సరాలకు, ఒక నామ చక్రం పూర్తవుతుంది,  తదుపరి సర్వమానవ చక్రంలో పునరావృతమవుతుంది.

## వివిధ సంవత్సరాలలో శుక్ల

## సంఘటనలు

* 1869 ఫాల్గుణ శుద్ధ ఏకాదశి : బలిజిపేటలో శ్రీ వేంకటేశ్వర స్వామి వారి విగ్రహ ప్రతిష్ఠ.
* 1989 ఆశ్వయుజ శుద్ధ పంచమి : శ్రీ భారతీ తీర్థ స్వాములు పట్టాభిషిక్తులై శృంగేరి శారదా పీఠాధిపత్యమును వహించిరి.

## జననాలు
* 1869 భాద్రపద బహుళ ద్వాదశి : మోహన్ దాస్ కరంచంద్ గాంధీ జాతిపిత (మ.1948). 
* 1929 జ్యేష్ఠ శుద్ధ నవమి : ముటుకుల పద్మనాభరావు - కవి, అవధాని. 

## మరణాలు
* చైత్ర బహుళ పంచమి :బొమ్మకంటి సత్యనారాయణరావు - తెలంగాణా విమోచనోద్యమంలో పాల్గొన్న కవి. (జ. శోభకృతు) 

## పండుగలు, జాతీయ దినాలు

## మూలాలు

వర్గం:తెలుగు సంవత్సరాలు
మకర రేఖ

thumb|350px|మకర రేఖను చూపుతున్న ప్రపంచ పటము
భూమధ్య రేఖకు 23° 26′ 12″ దక్షిణాన ఉన్న అక్షాంశ రేఖను **మకర రేఖ** అంటారు.

భూమి పై గల ముఖ్యమైన ఐదు అక్షాంశాలలో మకర రేఖ ఒకతి. దీని అక్షాంశం ప్రస్తుతం భూమధ్యరేఖకు దక్షిణంగా 23 ° 26′12.0 ″ (లేదా 23.43665 °) ఉంటుంది. అయితే ఇది చాలా నెమ్మదిగా ఉత్తరం వైపు కదులుతోంది, ప్రస్తుతం సంవత్సరానికి 0.47 ఆర్క్ సెకన్లు లేదా 15 మీటర్ల చొప్పున కదులుతోంది.

ప్రపంచ జనాభాలో 3% కన్నా తక్కువ మంది దాని దక్షిణాన నివసిస్తున్నారు, అలాగే దక్షిణ అర్ధగోళ జనాభాలో 30% మంది నివసిస్తున్నారు.

## భౌగోళికం, పర్యావరణం

మకరరేఖ దక్షిణాన దక్షిణ సమశీతోష్ణ మండలం, ఉత్తరాన ఉష్ణమండల మధ్య విభజన రేఖ. మకరరేఖకి సమానమైన ఉత్తర అర్ధగోళంలో కర్కటరేఖ.

మకరరేఖ స్థిరంగా ఉండదు. కానీ సూర్యుని చుట్టూ దాని కక్ష్యకు సంబంధించి భూమి యొక్క రేఖాంశ అమరికలో స్వల్ప చలనం కారణంగా నిరంతరం మారుతుంది. భూమి అక్షం వంపు 22.1 నుండి 24.5 డిగ్రీల వరకు 41,000 సంవత్సరాల కాలంలో మారుతూ ఉంటుంది. ప్రస్తుతం 23.4 డిగ్రీల వద్ద ఉంది. ఈ చలనం అంటే, మకరరేఖ ప్రస్తుతం సంవత్సరానికి దాదాపు సగం ఆర్క్ సెకండ్ (0.468 ″) అక్షాంశం లేదా సంవత్సరానికి 15 మీటర్ల చొప్పున ఉత్తరం వైపుకు వెళుతోంది (ఇది 1917 లో సరిగ్గా 23 ° 27′S వద్ద ఉంది, 23 వద్ద ఉంటుంది. 2045 లో 45 26'S ).

వేసవి కాలంలో సుమారు 13 గంటలు, 35 నిమిషాల పగటిపూట ఉన్నాయి. శీతాకాలపు కాలం, 10 గంటలు, 41 నిమిషాల పగటిపూట ఉంటుంది.

## మూలాలు

వర్గం:భూగోళశాస్త్రం
తౌహీద్

**తౌహీద్** (అరబ్బీ : توحيد ; టర్కీ: తవహిద్) ఏకేశ్వరోపాసనకు ఇస్లామీయ నిర్వచనమే ఈ తౌహీద్. తౌహీద్ ("లాయిలాహ ఇల్లల్లాహు") అనగా ఈశ్వరుడు అల్లాహ్ ఒక్కడే ( వాహిద్ ) అను విశ్వాస చాటింపు. 
## పద వ్యుత్పత్తి, నిర్వచనము
అరబ్బీ పదమైన 'అహద్' లేదా 'వహద్' అనగా "ఏక", 'వాహిద్' అనగా 'ఏక' లేదా ఏకవచనము, దేవుడి విషయంలో 'ఏక + ఈశ్వరుడి' విశ్వాసం ఈ "తౌహీద్".

తౌహీద్ కు వ్యతిరేకపదము షిర్క్, అనగా ఏకేశ్వరునికి భాగస్వాములుగా ఇతరులను చేర్చడం లేదా బహుదైవారాధన .

ఖురాన్లో ఈ విషయం స్పష్టంగా చెప్పబడింది. దేవుడి ఉనికి విషయంలోనూ 'ఏక' దేవుడి విషయంలోనూ చాలా జాగ్రత్తగా వుండాలని అల్లాహ్ తన సృష్టి అయిన మానవులందరికీ (ప్రపంచవాసులందరికీ) ఖురాను ద్వారా ఉపదేశించాడు.

## ఇవీ చూడండి
* ఏకేశ్వరవాదం
* అఖీదాహ్
* షహాద
* షిర్క్
## మూలాలు
*Johnson, Steve A. (1984), "Ibn Sina's Fourth Ontological Argument for God's Existence", *The Muslim World* **74** (3-4), 161–171.
*Mehmet, Ozay (1990), *Islamic Identity and Development: Studies of the Islamic Periphery*, Rutledge, ASIN: B000FBFF5Y

వర్గం:ఆస్తికవాదం
వర్గం:అఖీదాహ్
సయ్యద్

**సయ్యద్** (سيد) (బహువచనం: సాదాహ్ / సాదాత్) మహమ్మదు ప్రవక్త మనుమళ్ళైన హసన్ ఇబ్న్ అలీ, హుసేన్ ఇబ్న్ అలీ ద్వారా వ్యాప్తి చెందిన వంశానికి గౌరవసూచకంగా పలుకు బిరుదు.

* సయ్యద్ కుమార్తెలకు సయీద, సయ్యద, షరీఫ అని పలుకుతారు.
* ఇస్లామీయ సూఫీతత్వాన్ని గాని అఖీదాను గాని సయ్యద్‌లు మాత్రమే ప్రారంభిస్తారు.
* అలాగే సయ్యద్ ఇంటిపేరు కూడా. సయ్యద్ వంశానికు చెందినవారు, సయ్యద్, సయద్, సయీద్, సయదనా, సయ్యదనా, షరీఫ్, హసన్, హసనీ, హుసేన్, హుసేనీ లాంటి ఇంటిపేర్లు కలిగివుంటారు.
* సయ్యద్ అనే ఇంటి పేరు, భారతదేశంలో, ఆంధ్రప్రదేశ్ లో ఒక ముస్లిం సమూహపు పేరు కూడా.
## కొందరు ప్రముఖ సయ్యద్ లు
* సర్ సయ్యద్ అహ్మద్ ఖాన్ (ఇతని సయ్యద్ అయిననూ తన పేరు చివర ఖాన్ అని పెట్టుకున్నాడు)

## ఇవీ చూడండి
* ముహమ్మద్ వారసులు
* ముహమ్మద్ వంశవృక్షం

## మూలాలు

## వెలుపలి లంకెలు

వర్గం:ముహమ్మద్
వర్గం:ముహమ్మద్ కుటుంబ వారసులు
వర్గం:ఇంటిపేర్లు
వర్గం:ఆంధ్రప్రదేశ్ ముస్లింలు
ఒలింపిక్ క్రీడలలో భారతదేశం

thumb|right|250px|<center>1936 బెర్లిన్ ఒలింపిక్స్‌లో ఫైనల్లో జర్మనీని 8-1 తో ఓడించి స్వర్ణం సాధించిన భారత జట్టు</center>
భారతదేశం తొలి సారిగా 1900 ఒలింపిక్ క్రీడలలో ప్రాతినిధ్యం వహించింది. ఆ ఒలింపిక్ క్రీడలలో భారత్‌కు ప్రాతినిధ్యం వహించిన ఏకైక క్రీడాకారుడు నార్మన్ ప్రిచార్డ్. అథ్లెటిక్ క్రీడాకారుడైన ప్రిచర్డ్ ఆ ఒలింపిక్స్‌లో 2 పతకాలు సాధించాడు. 1920లో తొలిసారి భారత్ జట్టును ఒలింపిక్ క్రీడలకు పంపినది. అప్పటి నుంచి ప్రతి వేసవి ఒలింపిక్ క్రీడలలో భారత్ ప్రాతినిధ్యం వహిస్తోంది. 1964 నుంచి భారత్ పలు పర్యాయాలు శీతాకాలపు ఒలింపిక్ క్రీడలలో కూడా పాల్గొన్నది.

ఇప్పటివరకు భారత్ క్రీడాకారులు ఒలింపిక్ క్రీడలలో 26 పతకాలు సాధించిపెట్టారు. అందులో అత్యధికంగా మైదాన హాకీలో సాధించినవే. 1928, 1980 మధ్యలో భారత హాకీ జట్టు 12 ఒలింపిక్ క్రీడలలో 11 పతకాలు సాధించి రికార్డు స్థాపించింది. అందులో 1928 నుంచి 1956 వరకు వరుసగా 6 సార్లు స్వర్ణాన్ని సాధించడం విశేషం. మొత్తంపై ఒలింపిక్ క్రీడలలో భారత్ 9 స్వర్ణ పతకాలను సాధించగా అందులో 8 స్వర్ణాలు జాతీయ క్రీడ అయిన హాకీలో కాగా మరో స్వర్ణపతకం 2008 బీజింగ్ ఒలింపిక్ క్రీడలలో షూటింగ్‌లో 10మీటర్ల ఎయిర్ రైఫిల్ విభాగంలో అభినవ్ బింద్రా సాధించాడు.

భారత ఒలింపిక్ క్రీడల వ్యవహారాలను పర్యవేక్షించే భారత ఒలింపిక్ అసోసియేషన్ను 1927లో స్థాపించారు.

## పతక విజేతలు
రజత పతకం సుశీల్ కుమార్ 2012 లండన్ రెజ్లింగ్ పురుషుల ఫ్రీస్టైల్ 66 కిలోల విభాగం

కాంస్య పతకం యొగెశ్వర్ దత్ 2012 లండన్ లండన్ పురుషుల ఫ్రీస్టైల్ 60 కిలోల విభాగం

## క్రీడల వారీగా భారత్ సాధించిన పతకాలు

## ఒలింపిక్ క్రీడల వారీగా భారత్‌కు పతకాలు

## ఇవి కూడా చూడండి
* అంతర్జాతీయ క్రీడలలో భారతీయ పతక విజేతలు

వర్గం:ఒలింపిక్ క్రీడలు
వర్గం:భారతదేశంలో క్రీడలు
ముస్లింల పవిత్ర స్థలాలు

**ముస్లింల పవిత్ర స్థలాలు** ఇస్లామీయ సంప్రదాయాలలో ఎన్నో పవిత్ర స్థలాలు ఉన్నాయి. మస్జిద్-అల్-హరామ్ (కాబా) ఇందులో పరమపవిత్రం. మస్జిద్-ఎ-నబవి (మదీనా), మస్జిద్-ఎ-అఖ్సా (జెరూసలేం), , బైతుల్-ముఖద్దస్ పవిత్రస్థలాలు.
 
## మస్జిద్-అల్-హరామ్, మక్కా

మస్జిద్-అల్-హరామ్ (المسجد الحرام "పవిత్రమైన మసీదు"), మక్కానగరంలోని ఒక పెద్ద మస్జిద్ , ఇస్లామీయ ప్రపంచంలోని అతిపెద్ద మస్జిద్. ఈ మస్జిద్ కాబా గృహం చుట్టూ ఉంది. ముస్లింలందరూ ఈ కాబా వైపు తిరిగి నమాజు చేస్తారు. ముస్లింలకు పరమపవిత్రం, దీన్నే హరమ్ షరీఫ్ అని కూడా అంటారు.

ఈ మస్జిద్ యొక్క వైశాల్యం 3,56,800 చదరపు మీటర్లు, , 8,20,000 మంది నమాజీ (నమాజ్ చేయువారు) లకు నమాజు చేసే వసతి గలదు. హజ్ సమయంలో వసతి కొరతవల్ల వీధులలోనూ నమాజులు ఆచరిస్తారు. హజ్ కొరకు ప్రతి సంవత్సరం కనీసం 25 లక్షలమంది హజ్ యాత్రికులు వస్తారు.

## మస్జిద్-ఎ-నబవి, మదీనా

 
మస్జిద్-ఎ-నబవి (ప్రవక్తగారి మసీదు) (అరబ్బీ: المسجد النبوي ) మదీనా నగరంలో గలదు. దీనిని రెండవ అతిపవిత్ర స్థలంగా పరిగణిస్తారు.

ఇది మహమ్మద్ యొక్క నివాసము. మక్కా నుండి మదీనాకు వలసవెళ్ళిన తరువాత ఇచటే స్థిరనివాసము ఏర్పరచుకొన్నారు. తరువాత ఇచటే మస్జిద్ నిర్మింపబడింది. ఈనిర్మాణంలో స్వయంగా ప్రవక్త పాల్గొన్నారు. ఈ మస్జిద్ ను సామాజికకేంద్రంగాను, న్యాయస్థానంగాను, ధార్మికపాఠశాలగాను ఉపయోగించారు. ఇచటే ఖురాన్ను గూడా బోధించేవారు. ఈ నిర్మాణ విధానాన్నే ప్రపంచవ్యాప్తంగా మస్జిద్ ల నిర్మాణాలకొరకు ఉపయోగిస్తున్నారు.

ఈ మస్జిద్ ను ప్రవక్తకాలంలోనే నిర్మించారు. తరువాత వివిధ ఖలీఫాల కాలాలలో దీనిని విస్తరించారు. 1839 సం.లో ఈ మస్జిద్ యొక్క *గుంబద్* లేక *గుంబజ్* (గుమ్మటం) ను పచ్చని రంగుతో పూతపూశారు. ఈ గుంబద్ నే ప్రేమాభక్తితో *సబ్జ్ గుంబద్* అని *గుంబద్-ఎ-ఖజ్రా* అని వ్యవహరిస్తారు.

## మస్జిద్ ఎ అల్ అఖ్సా, జెరూసలేం

అల్-అఖ్సా మస్జిద్ అనునది పురాతన ఇస్లామీయ మస్జిద్ ల సమూహము. ఈ సమూహములో ప్రార్థనలకొరకు ఉపయోగించు మస్జిద్ 'మస్జిద్-అల్-అఖ్సా, గలదు. అల్-అఖ్సా అనే పదం ఖురాన్ లో ఉదహరించబడ్డది.

అల్-అఖ్సా మస్జిద్ ను ప్రథమ ఖిబ్లాగా వ్యవహరించేవారు. దైవాజ్ఞ తరువాత కాబాను ఖిబ్లాగా మార్చుకొన్నారు. మహమ్మదు ప్రవక్త ఇస్రా , మేరాజ్కు ఇచ్చటినుండే పయనమయ్యారు.

అబూ అల్-దర్దా ఉల్లేఖనం ప్రకారం: మహమ్మద్ ప్రవక్త ప్రవచించారు, 'ఒక్కసారి మస్జిద్-అల్-హరామ్ లో నమాజు చేస్తే 1,00,000 నమాజుల పుణ్యం, మస్జిద్-ఎ-నబవిలో నమాజు చేస్తే 1,000 నమాజుల పుణ్యం , మస్జిదె అఖ్సాలో నమాజు చదివితే 500 నమాజులపుణ్యం దక్కుతుంది.' --సహీ బుఖారి -2:21:288.
## బైతుల్ ముఖద్దస్

**బైతుల్-ముఖద్దస్**, *బైత్-అల్-ముఖద్దస్* (అరబ్బీ: مسجد قبة الصخرة, *మస్జిద్ ఖుబ్బత్ అస్-సఖరా* (టర్కీ : కుబ్బెతుస్-సహ్రా) ఇస్లాం లోని ఒక పుణ్యక్షేత్రం. ఇది జెరూసలేం లోని *మస్జిద్ ల సమూహాలలో* ముఖ్యమైన మస్జిద్. దీని నిర్మాణం 691 లో పూర్తయింది. ఇది ఇస్లాం లోని ప్రపంచంలోనే అత్యంత పురాతన కట్టడం. దీనినే ఇంగ్లీషువారు 'డూమ్ ఆఫ్ రాక్' అని వ్యవహరిస్తారు.
## మూలాలు


## ఇవీ చూడండి

* మక్కా
* మదీనా
* మస్జిదె అక్సా
* బైతుల్-ముఖద్దస్
* జెరూసలేం

వర్గం:ముస్లింల పవిత్ర స్థలాలు
జల్లికట్టు

**జల్లికట్టు** (Jallikattu) తమిళనాడులో సంక్రాంతి సంబరాలలో ఎద్దులను మచ్చిక చేసుకుని, లొంగ దీసుకొనే ఒక ఆట .ఇది స్పెయిన్లో జరిగే ఆటకు దగ్గరగా ఉన్నా దీని విధానం వేరుగా ఉంటుంది. జల్లికట్టులో ఎద్దులను చంపరు. మచ్చిక చేసుకోవాలనుకొనేవారు అసలు ఏ ఆయుధాన్ని ఉపయోగించకూడదు. తమిళనాడులోని గ్రామాలలో సంక్రాంతి తరువాత వచ్చే కనుమ పండుగ నాడు దీనిని నిర్వహిస్తారు. మదురైకి దగ్గర్లో ఉన్న అలంగనల్లూరు దగ్గర నిర్వహించే పోటీలు ప్రముఖమైనవి. దీన్నే **మంజు విరాట్టు** అని కూడా వ్యవహరిస్తారు. *మంజు విరాట్టు* అనగా ఎద్దుల్ని మచ్చిక చేసుకోవడం అని అర్థం.
## చరిత్ర
తమిళ్ సాహిత్యం, సింధు నాగరికత లో జల్లికట్టుకు సంబంధించిన ఆధారాలు ఉన్నాయి. ప్రాచీన తమిళనాడులోని 'ముల్లై' భౌగోళిక ప్రాంతంలో నివసించే మతసంబంధమైన తెగలలో ఇది సర్వసాధారణం కొన్ని తమిళ పురాణాల ప్రకారం పూర్వకాలంలో మహిళలు జల్లికట్టులో విజేతలైన వారిని తమ భర్తలుగా ఎంచుకునే వారని తెలుస్తుంది.
నీలగిరి జిల్లాకు చెందిన కరిక్కియూర్ అనే గ్రామంలో సుమారు 3500 సంవత్సరాల వయసుగల శిలా ఫలకాలపై మనుషులు ఎద్దులను తరిమే దృశ్యాలు చెక్కబడి ఉన్నాయి. ఇంకా మధురైకు 35 కిలోమీటర్ల దూరంలో ఉన్న కళ్ళుత్తు మెట్టుపట్టి అనే ప్రాంతంలో లభ్యమైన ఒక రాతి ఫలకం మీద కూడా ఒక మనిషి ఎద్దును నియంత్రిస్తున్నట్లుగా చిత్రించబడి ఉంది. దీని వయసు కూడా సుమారు 1500 సంవత్సరాలు ఉండవచ్చునని శాస్త్రవేత్తల అంచనా.

ఇది ముఖ్యంగా ఈ క్రింది ప్రదేశాల్లో జరుగుతుంది.
# అనంగనల్లూరు
# పుదుకోట్టై
# సాలెం/తమ్మంపట్టి
# మదురై దగ్గర ఉన్న పాలమేడు
# కారైకుడి దగ్గర ఉన్న శ్రవయాల్
# శివగంగ దగ్గర ఉన్న కందుప్పట్టి

## బయటి లింకులు
* జల్లికట్టు చిత్ర మాలిక
* జల్లికట్టు, కొన్ని ఫోటోలు
* జల్లికట్టు గురించి ది హిందూ లో వచ్చిన శీర్షిక 
* జల్లికట్టు వీడియోలు

## మూలాలు

వర్గం:తమిళనాడు
ఆవు పులి కథ

thumb|ఆవు, పులి
**[http://tganimalstelugu.blogspot.com ఆవు] పులి కథ,** తెలుగు వారి సాంప్రదాయంలో చాలా ప్రాచుర్యం పొందిన ఒక నీతికథ. పలు తెలుగు పుస్తకాలలో, పాఠ్యపుస్తకాలలో ఈ కథ ఒక అంశంగా ముద్రించబడినది. దీనిని మొదట అనంతామాత్యుడు రచించినట్లుగా చెబుతారు. ఈ కథను హిందువులు ఆచరించే అనంత పద్మనాభ వ్రతంలో భాగంగా కూడా చెప్పుకోబడుతుంది. సత్యవాక్యపాలన ఎంత శక్తివంతమైనదో వర్ణించే ఆ కధ తెలుగు వారికి తెలిసి అనంతామాత్యుడు రచించిన భోజరాజీయమనే మహాకావ్యంలోనిది.

## ఆవు పులి కథ
ఇందులో ఒక ఆవు, ఒక లేగదూడ ఒక యజమాని దగ్గర ఉంటాయి. ఒకనాడు మేతకోసం అడవికి వెళ్ళిన ఆవుకు ఒకపులి తారసపడుతుంది. బాగా ఆరోగ్యంగా ఉన్న ఆవును చూసి పులి దాని మీద పడి తినబోతుంది. అప్పుడు ఆవుపులితో ఇంటి దగ్గర తనకో చిన్న లేగదూడ ఉందనీ, దానికి ఏమీ తెలియవనీ, దానికి కొన్ని బుద్దులు నేర్పి తన బిడ్డకు పొట్ట నిండుగా పాలిచ్చి వెంటనే వచ్చేస్తానని ప్రాధేయపడుతుంది. అంతగా ప్రాధేయ పడడంతో మొదట అంగీకరించకపోయినా, తరువాత పులి అందుకు అంగీకరిస్తుంది. ఆవు తన బిడ్డ దగ్గరకు వచ్చి జరిగిన సంఘటనను వివరిస్తుంది. తరువాత తన బిడ్డకు పొట్ట నిండుగా పాలిచ్చి ఇతరులతో ఎలా మెలగాలో, తోడి ఆవులతో ఎలా ఉండాలో కొన్ని జాగ్రత్తలు చెప్పి తిరిగి పులి దగ్గరకు బయలుదేరుతుంది. ఇంటి దగ్గర ఉండబట్టలేక దూడ కూడా తల్లిని అనుసరిస్తుంది. ఇలా రెండు పులి దగ్గరకు చేరతాయి. ఆవు తన బిడ్డ చాలా చిన్నదనీ, దానిని తింటే ఆకలి తీరదనీ తనను తిని తన బిడ్డను వదలి పెట్టమని అడుగుతుంది. దూడ తన తల్లి ముసలిదనీ, దాని మాంసం కన్నా తన మాంసం రుచిగా ఉంటుందనీ తనను తినేసి తల్లిని వదిలేయమని అర్థిస్తుంది. తల్లీ బిడ్డల ప్రేమాభిమానాలను చూసి పులి జాలిపడి రెండింటినీ వదిలిపెట్టేసి ఇంటికి వెళ్ళిపోమంటుంది.

## వివరణ
ఈ కథ ద్వారా తెలుసుకోవలసిన ఎన్నో విలువైన పాఠాలున్నాయి.  తల్లిప్రేమ, కుటుంబ విలువలు, సత్యం ప్రాముఖ్యత, నిజాయితీ, మాట నిలబెట్టుకోవడం వంటి అంశాలే కాకసమదృష్టి, సమతుల్యం, మృత్యువును నిర్భీతిగా ఎదుర్కోవడం వంటి అంశాలున్నాయి. ఈ కథ  తరతరాలుగా భారతీయుల మనస్సుల్లో చెరిగిపోని బాల్యస్మృతిగా ఉంటూ వస్తోంది. ఈ కథలోని ఆవు నుంచి బాలలు  వివేకం, దయాగుణం, నైతికత వంటి ఆదర్శాలెన్నో నేర్చుకుంటారు. 

## కథకు మూలం
ఈ కధ తెలుగు వారికి తెలిసిన అనంతామాత్యుడు రచించిన భోజరాజీయమనే మహాకావ్యంలోనిది. తెలుగులో మొట్టమొదటి కల్పిత కధాకావ్యం ఇది. భోజరాజీయం 7 ఆశ్వాసాల కథా కావ్యం .జన వ్యావహారంలో మిక్కిలి ప్రచారంలో ఉన్న గోవ్యాఘ్ర సంవాదం కథ ఈ కావ్యంలోనిదే . ఈ కథలో కథను జంతువులతో నడిపించిన సగటు మనిషి వ్యక్తిత్వాన్ని తీర్చి దిద్దుకోవడానికి కావాల్సిన విషయాలను కవి తెలియజేసాడు. 

ఈ ఆవు పులి కధను అనంతామాత్యుడు మలచిన తీరును (గోవ్యాఘ్ర సంవాదం - భోజరాజీయం) ప్రశంసిస్తూ అనేక రచనలు వెలువడ్డాయి.  "తబ్బిలం నినాదె మగనే" (నాయనా! అనాధవైతివా?) అనబడే నవలని మూలంగా ఉన్న కన్నడ సినిమా తబ్బిలియు నినాదె మగనే ఉంది.  ఆ నవలకి మూలం ఆవు-పులి కధ అని ఆ నవలలో వ్రాయబడి ఉంది. అంటే ఈ కథ  కన్నడంలో కూడా ఉంది.  రెండు భాషల్లో ఈ కథ ఉండటం వల్ల ఈ కథకు మూలం ఒకటే ఉండవచ్చు. పద్మపురాణంలోనూ, స్కాందపురాణంలోను ఈ కధకి మూలం ఉంది.  అంటే దానిని అనంతామాత్యుడు తన పరిసరాలకు పరిస్థితులకు అనుకూలంగా అద్భుతమైన కథ మలిచాడని తెలుస్తుంది.

## మూలాలు

## బాహ్య లంకెలు
* 
* 
వర్గం:బాలల కథలు
తాహసీల్దార్ (అయోమయనివృత్తి)

*తాహసీల్దార్ - తాలూకా కార్యాలయ ప్రధాన అధికారి
*తాహసీల్దార్ (సినిమా) - 1944లో విడుదలైన తెలుగు సినిమా.
థామస్ జార్జ్ రూథర్‌ఫర్డు

సర్ **థామస్ జార్జ్ రూథర్‌ఫర్డు** (సెప్టెంబరు 26, 1886 – 1957), భారతదేశంలో బ్రిటీషు ఐ.సి.ఎస్ అధికారి, స్వాతంత్ర్యానికి పూర్వపు బీహారు రాష్ట్ర గవర్నరు. కన్నెగంటి హనుమంతును హతమార్చి పుల్లరి సత్యాగ్రహాన్ని, అల్లూరి సీతారామరాజును హతమార్చి మన్యం తిరుగుబాటును అణచివేసిన బ్రిటీషు జనరల్ గా తెలుగు ప్రజలకు రూథర్‌ఫర్డ్ చిరపరిచితుడు.

ఇంగ్లాండులో పుట్టిన రూథర్‌ఫర్డు ఎడిన్‌బరోలోని జార్జి వాట్సన్ కళాశాలలో, ఎడిన్‌బరో విశ్వవిద్యాలయాలలో విద్యాభ్యాసం చేశాడు. 1907లో ఎడిన్‌బరో విశ్వవిద్యాలయం నుండి ఎం.ఏ డిగ్రీతో పట్టభద్రుడయ్యాడు. ఆ తరువాత బ్రిటీషు పాలనలో ప్రభుత్వోద్యోగిగా భారతదేశం వచ్చాడు. 1912లో బరంపురంలో సబ్‌కలెక్టరుగా పనిచేశాడు. అక్కడ పనిచేసే రోజుల్లో ఈయనకు వరాహగిరి వెంకట జోగయ్య వంటి స్థానిక న్యాయవాదులతో సన్నిహిత సంబంధాలు ఉండేవి. మన్యం తిరుగుబాటు కాలంలో ఏజెన్సీ వ్యవహారాల ప్రత్యేక కమీషనరుగా పనిచేశాడు. ఈయన గుంటూరు, గోదావరి, గంజాంలతో పాటు మద్రాసు ప్రెసిడెన్సీలోని అనేక జిల్లాలలో కలెక్టరుగా పనిచేశాడు. గంజాం జిల్లా కలెక్టరుగా పనిచేస్తూ 1921లో జిల్లా వ్యవహారాలపై నివేదికనందిస్తూ, గంజాం జిల్లాను ఒడిషా రాష్ట్రంలో చేర్చాలని సిఫారసు చేశాడు కానీ, అప్పటి మద్రాసు గవర్నరు ఋషికుల్య నది ఒరియా ప్రాబల్యానికి సహజమైన దక్షిణ సరిహద్దు అని పట్టుబట్టాడు.1939 నుండి 1943 వరకు మద్రాసు గవర్నరు యొక్క ప్రత్యేక సలహాదారుగా పనిచేశాడు. రూథర్‌ఫర్డ్ 1943 ఫిబ్రవరి 3 నుండి సెప్టెంబరు 6 వరకు, తిరిగి 1944 ఏప్రిల్ 24 నుండి 1946 మే 12 వరకు రెండు పర్యాయాలు బీహారు రాష్ట్ర గవర్నరుగా పనిచేశాడు.  ఆ రెండు పర్యాయాల మధ్య కాలంలో (1943 సెప్టెంబరు 6 నుండి 1944 జనవరి 21 వరకు), అప్పటి బెంగాలు గవర్నరు జాన్ హెర్బర్ట్ అనారోగ్య కారణాలవళ్ల రాజీనామా చేయగా రూథర్‌ఫర్డు బెంగాలు రాష్ట్ర ఆపద్ధర్మ గవర్నరుగా బాధ్యతలు నిర్వహించాడు. బీహారు రాష్ట్ర గవర్నరుగా ఆదివాస ప్రజల వ్యవహారాలలో భారతప్రభుత్వం కలుగజేసుకోకూడదని వాదించాడు.

1946 సంవత్సరపు మే నెలలో ఆరోగ్యకారణాల వల్ల తనకు పదవీ విరమణ కల్పించవలసినదిగా బ్రిటీషు చక్రవర్తిని అర్ధించాడు. ఈయన పదవీ విరమణను రాజు అంగీకరించడంతో శేష జీవితాన్ని గడపడానికి మాతృదేశమైన ఇంగ్లాండు తిరిగివెళ్ళాడు.

## మూలాలు

వర్గం:1886 జననాలు
వర్గం:1957 మరణాలు
వర్గం:బీహార్ గవర్నర్లు
వీరన్నపేట (చేర్యాల)

.  

**వీరన్నపేట**, వరంగల్ జిల్లా, చేర్యాల మండలానికి చెందిన గ్రామం

## గ్రామ జనాభా
;https://web.archive.org/web/20160722104724/http://censusindia.gov.in/PopulationFinder/Sub_Districts_Master.aspx?state_code=28&district_code=09

## మూలాలు
సహాబా

**సహాబా** : (అరబ్బీ : الصحابة) మహమ్మదు ప్రవక్త  సహచరులను సహాబా అంటారు. ఈ పదము బహువచనము, దీని ఏకవచనము 'సహాబి'.

సహాబి అనగా ముహమ్మద్ను చూసినవారిలో, అతని సహచరులలో ఎవరయితే అతనిపై విశ్వాసముంచి, ఇస్లామును స్వీకరించి, ముస్లిముగా మరణించారో వారే సహాబీలు. వేలకొలది సహాబీలు గలరు గాని వారిలో అతిముఖ్యమైన సహాబీల సంఖ్య 50 నుండి 60 వరకూ గలదు.

హదీసులలో గల ఉల్లేఖనాలన్నీ ఈసహాబీలద్వారా చేరినవే. హదీసుల ఉల్లేఖనాలు నమ్మకస్తులైన సహాబాల ఇస్ నద్ ద్వారా ఇస్లామీయ సంప్రదాయాలకు లభ్యమయినవి.

ఇస్లామిక్ ప్రవక్త ముహమ్మద్‌ను చూసిన లేదా కలుసుకున్న ముస్లిం సహచరులు, అతను జీవించి ఉన్న సమయంలో ఆయనను విశ్వసించారు.  వారు కూడా ముస్లింలుగా మరణించారు. ప్రవక్త ముహమ్మద్ సల్లల్లాహు అలైహివ సల్లం యొక్క సహచరుల సంఖ్య వివిధ ప్రాంతాలలో వ్యాపించి ఉండటం,  అతని జీవితకాలంలో సమగ్రమైన రికార్డు లేకపోవడం వల్ల వారి సంఖ్య ఖచ్చితంగా తెలియదు. అంచనాల ప్రకారం 100,000 మంది సహచరులను సూచిస్తున్నాయి, అబూ జురాహ్ అల్-రాజీ,  అల్-సుయుతి వంటి కొన్ని మూలాధారాలు దాదాపు 124,000 మందిని సూచిస్తున్నాయి. 

ఇస్లామిక్ విశ్వాసంలో సహబాలందరూ చాలా ముఖ్యమైనవారు అయితే, ప్రవక్త ముహమ్మద్ స్వర్గం వాగ్దానం చేసిన పది మంది అత్యంత ముఖ్యమైనవారు. వారు: అబూ బకర్, ఉమర్, ఉత్మాన్, అలీ, తల్హా, జుబైర్, అబ్ద్ అల్-రహ్మాన్ ఇబ్న్ అవ్ఫ్ మొదలైనవారు. 

## ఇవీ చూడండి

* రాషిదూన్ ఖలీఫాలు

## మూలాలు

వర్గం:సహాబాలు
ఔలియా

**ఔలియా** అనగా ధార్మిక గురువు. ఔలియా పదానికి మూలం 'వలి', వలి అనగా మిత్రుడు. ఇంకనూ, సహాయకుడు, మార్గదర్శకుడు, జ్ఞాని, కాపాడువాడు అనే అర్థాలూ గలవు. సాధారణంగా *ఔలియా* లను **ఔలియా అల్లాహ్** అని సంభోదిస్తారు. ఔలియా అల్లాహ్ అనగా అల్లాహ్ మిత్రులు. అల్లహ్ ను సంతుష్టం చేసుకున్నవారు. ఔలియాపట్ల అల్లాహ్ కూడా సంతుష్టుడౌతాడు. ఔలియా పేర్ల ప్రక్కన "రహ్మతుల్లాహి అలైహి" అని వ్రాస్తారు. అనగా "అల్లాహ్ వీరిపై తన ఆశీర్వచనాలు పలికాడు" అని. ఉదాహరణకు హజరత్ నిజాముద్దీని ఔలియారహ్మతుల్లాహి అలైహి

## ఔలియా అల్లాహ్ లు

* హసన్ బస్రి
* రాబియా బస్రి
* అబ్దుల్ ఖాదిర్ జీలాని - (గౌసుల్-ఆజమ్-దస్తగీర్, బడే పీర్, గౌసుస్-సఖ్లైన్ అని కూడా అంటారు) ఇతని సమాధి ఇరాక్ లోని బాగ్దాద్లో గలదు
* ఖ్వాజా మొయినుద్దీన్ చిష్తి - (సుల్తానె హింద్, ఖ్వాజా గరీబ్ నవాజ్ అని కూడా అంటారు) ఇతని సమాధి అజ్మీర్లో గలదు.
* నిజాముద్దీన్ ఔలియా
* ఖ్వాజా బందా నవాజ్
* బఖ్తియార్ కాకీ
* హజ్రత్ సాబిర్ ఎ పాక్ , కలియర్

## మూలాలు



వర్గం:ఔలియాలు
వర్గం:సూఫీలు
ఖ్వాజా మొయినుద్దీన్ చిష్తి

**ఖ్వాజా మొయినుద్దీన్ చిష్తి** (పర్షియా :: خواجہ معین الدین چشتی ) జననం 1141, మరణం1230, **గరీబ్ నవాజ్** (పర్షియన్ : غریب نواز ), అని కూడా ప్రసిద్ధి. ఇతడు ప్రఖ్యాతిగాంచిన చిష్తియా తరీఖా సూఫీ గురువు, దక్షిణాసియాలో ప్రాసస్తం పొందినవాడు. ఇతడి జననం 536 హిజ్రీ / 1141 సా.శ., పర్షియా (ఇరాన్) లోని సీస్తాన్, ఖోరాసాన్ లో.

భారతదేశంలో ఇస్లాంను వ్యాప్తిచెందించెను. ఇతడి సమాధి అజ్మీర్లో గలదు. అన్ని మతాల వారు ఇతడి సమాధిని దర్శించడం ఇస్లాంమతంలోగల విశాలతత్వాన్ని నిరూపిస్తుంది. భారత ఉపఖండంలో చిష్తియా తరీఖాను స్థాపించెను.

## ఇవీ చూడండి
* చిష్తియా
* ఉర్సు
* ఖాదరియా
* సూఫీ
* ఔలియా
* సయ్యద్

## బయటి లింకులు
*https://web.archive.org/web/20080521061725/http://www.chishtyajmersharif.com/
*https://web.archive.org/web/20100115193726/http://nawazishekhwaja.com/ Hazrat Khwaja Moinuddin Hassan Chishty (R.A), Ajmer Dargah,India
*http://www.yaghareebnawaz.com/ Hazrat Khwaja Moinuddin Hassan Chishty (R.A), Ajmer Dargah,India
*Hazrat Khwaja Moinuddin Hassan Chishty (R.A), Ajmer Dargah,India
*Chishty Shrine,India
*https://web.archive.org/web/20080521061725/http://www.chishtyajmersharif.com/

వర్గం:సూఫీ తత్వము
వర్గం:సూఫీలు
వర్గం:ఔలియాలు
వర్గం:చిష్తియా
వర్గం:రాజస్థాన్
వర్గం:ఇస్లామీయ ధార్మిక పురుషులు
వర్గం:భారతదేశంలో ఇస్లాం
వర్గం:భాతరదేశంలో సూఫీలు
వర్గం:భారతదేశంలో దర్గాలు
ఖిలాఫత్ ఉద్యమం

**ఖిలాఫత్ ఉద్యమం** (1919-1924) ముస్లింలు, దక్షిణ ఆసియాలో ఉస్మానియా సామ్రాజ్యం పై బ్రిటిష్ ప్రభుత్వం దుర్నీతినుండి కాపాడడానికి లేవనెత్తిన ఉద్యమం. ఖిలాఫత్ ఉద్యమం మతసంబంధమయినప్పటికీ భారతదేశంలోని ఉదార జనబాహుళ్యం ఈ ఉద్యమానికి చేయూతనిచ్చింది. భారతదేశంలో దీని ప్రభావం ఎంత వరకు ఉండినదంటే, భారత స్వాతంత్ర్యోద్యమంలో భాగమైపోయింది.

## చరిత్ర
ఖిలాఫత్ అనునది ఇస్లామీయ పరిపాలనా విధానం. ఈ విధానంలో ప్రభుత్వం ఇస్లామీయ ధర్మశాస్త్రానుగుణంగా పరిపాలన సాగిస్తుంది. ఖలీఫా ఇస్లామీయ ధర్మానుగుణంగా రాజ్యాన్ని పరిపాలించువాడు. ఈ ఖలీఫా నామము ఉమయ్యద్ ఖలీఫా ల కాలంనుండి సాంప్రదాయమైంది. తరువాత అబ్బాసీయులు, ఫాతిమిద్ ఉస్మానియాలు దీనిని అనుసరించారు.

### ఉస్మానియా ఖిలాఫత్
ఒట్టోమాన్ చక్రవర్తి అబ్దుల్ హమీద్ II (1876-1909) టర్కీ పై పశ్చిమ దేశాల దురాక్రమణలను ఎదుర్కోవడానికి ఒక *పాన్-ఇస్లామిక్* కార్యక్రమానికి శ్రీకారం చుట్టాడు. ఇతడు "జమాలుద్దీన్ అఫ్ఘానీ"ని 19వ శతాబ్దపు చివర్లో భారతదేశానికి పంపాడు. ఉస్మానియా సామ్రాజ్యానికి ముస్లిం ప్రపంచంలో సానుభూతిని పొందటానికి ఇది తోడ్పడింది. ఉస్మానియా చక్రవర్తి ఒక ఖలీఫాగా ముస్లింల మతపరమైన , రాజకీయ నాయకుడిగా గుర్తింపు పొందడాని కూడా ఇది దోహదపడింది. ముస్లింనాయకుల పెద్ద సమూహం ముస్లింలలో అవగాహన పెంపొందించడానికి , ఖిలాఫత్ యొక్క ఆవశ్యకతను నొక్కి వక్కాణించడానికి చక్కగా పనిచేసింది. మౌలానా మెహమూద్ హసన్ ఉస్మానియా సామ్రాజ్యపు సహకారంతో బ్రిటిషువారికి వ్యతిరేకంగా భారత స్వతంత్ర సంగ్రామంలో ముఖ్య పాత్ర వహించాడు.

### విభజన
మొదటి ప్రపంచ యుధ్ధకాలంలో ఉస్మానియా సామ్రాజ్యం కేంద్రబలగాలతో ఉండి సైనికపరంగా దెబ్బతింది. 1919 లో వెర్సైల్ సంధితో దీని ఎల్లలు కుదించుకుపోయాయి, యూరప్ దేశాలు ఉస్మానియాసామ్రాజ్యానికి చేస్తాయన్న సహాయమూ నీరుగారింది. 1920లో సర్వెస్ సంధి మూలాన పాలస్తీనా, సిరియా, లెబనాన్, ఇరాక్, ఈజిప్టులు ఉస్మానియా సామ్రాజ్యం నుండి వేరు చేయబడ్డాయి. టర్కీలో జాతీయోద్యమమం మొదలైంది. 1919-1924 లో జరిగిన "టర్కీ స్వాతంత్ర్యోద్యమం", ముస్తఫా కమాల్ అతాతుర్క్ నాయకత్వంలో ఉస్మానియా సామ్రాజ్యం అంతరించి "గణతంత్ర టర్కీ" ఆవిర్భవించింది.

## ఇవీ చూడండి
* ఖలీఫా
* ఖిలాఫత్
* టర్కీ
* ముహమ్మద్ అలీ జోహర్
* షౌకత్ అలీ

## మూలాలు

## వెలుపలి లంకెలు

వర్గం:ఇస్లామీయ ఉద్యమాలు
వర్గం:ఖలీఫాలు
ఆషాఢ శుద్ధ చతుర్దశి

**ఆషాఢ శుద్ధ చతుర్దశి** అనగా ఆషాఢమాసములో శుక్ల పక్షములో చతుర్దశి తిథి కలిగిన 14వ రోజు.

## సంఘటనలు
*2007 

## జననాలు
*నల నామ సంవత్సరంలో గోదాదేవి జన్మం.

## మరణాలు
*2007

## పండుగలు, జాతీయ దినాలు

## బయటి లింకులు

వర్గం:ఆషాఢమాసము
జిబ్రయీల్

**జిబ్రయీల్** (అరబ్బీ : جبريل, جبرائيل) ఇస్లామీయ విశ్వాసాల అనుసారం జిబ్రయీల్ అల్లాహ్ యొక్క ముఖ్యమైన మలాయిక (దేవదూతలు) జిబ్రయీల్, మీకాయీల్, ఇజ్రాయీల్, ఇస్రాఫీల్ లలో ఒకరు. అల్లాహ్ కు అత్యంత సాన్నిహిత్యం గల్గిన దూత. అల్లాహ్ నుండి మహమ్మద్కు ఖురాన్ జిబ్రాయీల్ దూత ద్వారానే అవతరింపబడింది.

అల్లాహ్, జిబ్రయీల్ ద్వారానే తన ప్రవక్తలకు ప్రవచనాలను, ఆదేశాలను అవతరింపజేశాడు. ప్రవక్తల వద్ద ప్రత్యక్షమై దైవసందేశాలను, గ్రంథాలను చేరవేసినది జిబ్రయీలే.

## మూలాలు

## ఇవీ చూడండి
* మలాయిక

వర్గం:మలాయిక
గంగుడుపల్లి

**గంగుడుపల్లి**, తిరుపతి జిల్లా, చంద్రగిరి మండలానికి చెందిన రెవెన్యూయేతర గ్రామం.ఈ గ్రామం తిరుపతి నుండి 20 కిలో మీటర్ల దూరంలో ఉంది.

## గ్రామ చరిత్ర
గంగుడుపల్లి గ్రామం చంద్రగిరి కోట నుంచి 6 కి.మీ దూరంలో ఉంది. ఈ గ్రామం చుట్టూ పచ్చని పంట పొలాలు, కొండలు కలిగి ప్రకృతి ఒడిలో ఒదిగిపోయినట్లు కనిపిస్తుంది. ఈ గ్రామంలో సుమారుగా 250 ఇళ్ళు ఉన్నాయి. ప్రాచీన కాలంలో గంగుడుపల్లిని గండు ముద్దల పల్లిగా పిలవబడేది. అనగా పెద్దముద్దలు అని అర్దం. తరువాత కొంత కాలానికి గంగుడుపల్లిగా మార్పు చెందినది.
## వ్యవసాయం
ప్రస్తుతం అక్కడ ప్రధాన పంటలు పట్టు, చెరకు, వేరుశనగ పండిస్తారు.అంతే కాక ఇప్పుడు రైతులు ఎక్కువగా పండ్ల తోటలపై దృష్టి సారించారు.ఇక్కడ ఎక్కువగా మామిడి  పండ్ల తోటలు, జామ తోటలు, సపోటా తోటలు ఈ మధ్య కాలంలో 2016 నుండి కొంతమంది బొప్పాయి తోటలు కూడా సాగు చేస్తున్నారు.ఇంటి అవసరాలకు కొబ్బరి చెట్లను పెంచుతున్నారు. ఎక్కువ శాతం మంది రైతులు వ్యవసాయం నష్టాలు, రాబడి తక్కువగా రావటం (లేదా) ఆదాయం తక్కువ రావటం వలన ఆవుల పైనే  ఆధారపడుతున్నారు.
## దేవాలయాలు
మొదట వినాయక గుడి ఉంది.ఈ గ్రామంలో రాములవారి గుడి ఉంది. గ్రామంలో సంక్రాంతికి పండుగ, గ్రామ దేవత గంగమ్మ జాతర పండుగ చాల వేడుకగా జరుగుతాయి. శ్రీ రాముని గుడి వద్ద ప్రతి సంవత్సరం మార్చి నెలలో నవరాత్రి బ్రహ్మోత్సవాలు జరుపుతారు.
## సౌకర్యాలు
ఈ గ్రామంలో ఒక చెరువు ఉంది. ఈ చెరువు నాలుగు గ్రామాల వరకు నీటిని అందిస్తుంది. ఈ గ్రామంలోని అందరికీ మాతృభాష తెలుగు.ఈ గ్రామంలో ఒక ప్రభుత్వ  చౌక దుకాణము ఉంది.అలాగే ఒక ప్రభుత్వ అంగన్ వాడి  కేంద్రం, ప్రభుత్వ పాఠశాల ఉంది.ఇందులో ఐదవ తరగతి వరకు ఉంది.ఈ పాఠశాలలో ఆంగ్ల మాధ్యమం (2017-2018) విద్యా సంవత్సరం నుండి మొదలు పెట్టారు.ఒక కాన్మెంటు పాఠశాల కూడా ఉంది.ఇందులో నర్సరీ నుండి ఏడవ తరగతి వరకు ఉంది.ఇక గ్రామం నుండి చంద్రగిరి వెళ్ళటానికి ఆర్టీసీ బస్సు అలాగే ఆటోలు సౌకర్యం ఉన్నాయి.ఈ గ్రామం నుండి చిత్తూరు వెళ్ళటానికి రోడ్డు మార్గం (వయా అనుప్పల్లి—చవటగుంట ) సుమారుగా 57 కి.మీ దూరం ఉంది, పనబాకం 18 కి.మీ దూరంలో ఉంది.
## ఇతర విశేషాలు
ఇటీవలి కాలంలో ప్రజలు విద్య పై ప్రత్యేక శ్రద్ధ వహించారు. ఫలితంగా ఎంతో మంది విద్యా వేత్హలై చుట్టు ప్రక్కల గ్రామాలకు ఆదర్శంగా నిలుస్తున్నారు.
గంగుడుపల్లి గ్రామం చుట్టూ ఉన్న అడవిలో అక్కడక్కడ అడవి జంతువులు కోసం బావులు తవ్వినారు.

## రవాణా సదుపాయం
;రైలు రవాణా
ఈ గ్రామానికి సమీపంలో పాకాల తిరుపతి రైల్వే లైను ఉంది. కొటాల, చంద్రగిరి రైల్వే స్టేషనులు సమీపంలో ఉన్నాయి.
;రోడ్డు మార్గం
అగరాలకు దగ్గరి పట్టణం తిరుపతి 15 కి.మీ. దూరంలో ఉంది. ఇక్కడికి సమీపంలో చంద్రగిరి, తిరుపతి పి.ఆర్.పల్లి, బస్ స్టేషనులు ఉన్నాయి. . ఇక్కడినుండి అనేక ప్రాంతాలకు ఆంధ్రప్రదేశ్ రోడ్డురవాణా సంస్థ అనేక బస్సులు నడుపుతుంది.

## మూలాలు

## వెలుపలి లంకెలు
దత్త ముక్తి క్షేత్రం

right|thumb|దత్త ముక్తి క్షేత్రం

**శ్రీ దత్త ముక్త్రి క్షేత్రం**, రాజమండ్రి, తూర్పుగోదావరి జిల్లా, ఆంధ్ర ప్రదేశ్ కు చెందిన పుణ్యక్షేత్రం. ఈ క్షేత్రం గోదావరి నదీ తీరంలో గౌతమీ ఘాట్ లో ఉంది. ఈ క్షేత్రంలో శ్రీ గణపతి ప్రతిష్ఠ, శ్రీ దత్తత్రేయ ప్రతిష్ఠ, మరకత దత్త పాదుకా ప్రతిష్ఠ, కుంభాభిషేకము శ్రీ శ్రీ శ్రీ గణపతి సఛ్ఛిదానంద స్వామీజీ వారు 2008 వ సంవత్సరము జనవరి మాసము 19, 20వ తేదీలలో నిర్వహించారు.

## ఈ క్షేత్ర ప్రతిష్ట ఉద్దేశ్యము
శ్రీ దత్త ముక్తి క్షేత్ర ప్రతిష్ఠ ప్రదానోద్దేసం భక్తులందరూ కర్మలు నాశనము చేసుకొనుటకు వీలుగా, శివ కేశ వులకు భేదము లేదని సదా శివ స్పటిక లింగము, బ్రహ్మ, విష్ణు, మహేశ్వర స్వరూపుడైన ఆది గురుమూర్తి శ్రీ దత్తాత్రేయుని శ్రీ దత్త ముక్తీస్వరునిగా ఇద్దరినీ మూలా వీరట్లుగా ఒక గర్భ గుడిలోను, సర్వ విగ్నములు తోలిగించుటకు ఏక దంత గణపతిని, నిర్గుణ మరకత దత్త పదుక్లులను ప్రతిష్ఠించడం అయినది. పిత్రు దేవతలనకు ప్రీతి కరమైన అమావాస్య తిధిని ఈ క్షేత్ర ప్రధాన పర్వదినముగా చేయడమినది. ఆ రోజునీ శ్రీ దత్త ముక్తీస్వరునికి ఎకదాస వార క్షీర రుద్రా అబిషేకం, భోగము జరుగును. మిగిలిన అన్ని రోజులలో ఏక దంత గణపతికి సదా శివునకు అబిషేకంలు అర్చనలు భోగమ సమర్పణ జరుగును. కేవలం దత్త ముక్తీస్వరునికి బియ్యం నివేదన జరుగును. ఈ క్షేత్రములో అమావాస్య రోజున చేసీ అన్నదానము విశేషమైన ఫలితమునిచును.

## ఈ క్షేత్ర ప్రశస్తి



ఇహాంధ్రదేశ మండనే పవిత్ర గౌతమీ తటే
:::మహర్షి గౌతమస్య వై తపస్థలే వరీయసి|
ప్రశస్త సర్వ జిత్యతో సహస్య మాసి మంగళే
:::సితార్థమాసగే శుభే త్రయోదశీ దినే ధ్రువమ్||
శివేన చైకి దంతినా సహ ప్రతిష్ఠితో రయిం
:::స సత్తదేవ ఇష్టదః స్తనోతు సచ్చిదాత్మికామ్|
అశేష పాప సంచయాత్ భవైక పాప సంకూలాత్
:::నిజాశ్రితాంశ్చ తత్పితౄన్ విమోచయే దిహాగతాన్||

;తాత్పర్యము:
ఆంధ్ర ప్రదేశ్ కే అలంకారమైన పవిత్ర గోదావరీ తీరమందు గౌతమ మహర్షి తపస్థలమైన ఈ శ్రేష్ఠ ప్రదేశములో స్వస్తిశ్రీ సర్వజిత్ సంవత్సర పుష్య శుద్ధ త్రయోదశి నాడు సదాశివ-ఏకదంత గణపతి సమేతుడైన శ్రీ దత్తాత్రేయ స్వామి యొక్క ప్రతిష్ఠ జరిగింది. ఈ దత్త స్వామి మన కోరికలను తీరుస్తూ సచ్చిదానందమనే శాశ్వత సంపద నిచ్చుగాక.

## సూచికలు

## యితర లింకులు
* https://web.archive.org/web/20160221231540/http://sridattamuktikshetramrajahmundry.blogspot.in/

వర్గం:తూర్పు గోదావరి జిల్లా పుణ్యక్షేత్రాలు
వర్గం:హిందూ దేవాలయాలు
వర్గం:ఆంధ్రప్రదేశ్  దేవాలయాలు
కుటీర పరిశ్రమ

కుటుంబంలో సభ్యులతో నడిపే చిన్న పరిశ్రమలను **కుటీర పరిశ్రమ** (Cottage Industry) అంటారు. ఇవి పెట్టుబడి తక్కువగా పరిశ్రమ ఎక్కువగా కలిగి ఉంటాయి. కుటీర పరిశ్రమ అంటే గృహ పరిశ్రమ. సమాజానికి అవసరమైన వస్తువులని చిన్న చిన్న పనిముట్ల ద్వారా తక్కువ ఖర్చుతో ఇంట్లో గానీ లేదా ఏదైనా చిన్న ప్రదేశంలో ఆయా వస్తువులను తయారు చేయటం కుటీర పరిశ్రమగా పరిగణించవచ్చు, ఈ కుటీర పరిశ్రమలకు పెద్దగా పెట్టుబడి అవసరం ఉండదు. చాలామంది వారి వృత్తిపనులు,కుల వృత్తులతో భాగంగా కుటీర పరిశ్రమ నిర్వహిస్తున్నారు. ఈ పరిశ్రమలకు ఆర్థిక వ్యవస్థలలో విశేషమైన స్థానం ఉంది.కుటీర పరిశ్రమలొ ఈ క్రింది అంశాలు ప్రాముఖ్యత వహిస్తాయి
* కుటుంబసభ్యుల తోర్పాటు వుంటే వారి నైపుణ్యం ఆయా రంగాల్లో ఉన్న అనుభవం
* ఎన్నుకున్న శ్రమ లో ఉన్న పోటీ పరిస్థితి మార్కెటింగ్ , లాభ అవకాశాలు
* సాంకేతికపరమైన సాధ్యాసాధ్యాలు  పరిజ్ఞానం ముడి పదార్థాలు ,యంత్ర పరికరాలు, వాటి విడిభాగాల లభ్యత
* కుటీర పరిశ్రమ నడపటానికి స్థానం వాటికి కావలసిన నీరు విద్యుత్తు ఇంధనం ఇంకా ఇతర ప్రయోజనాలు
* నైపుణ్యం గల పనివారు వారి లభ్యత ఆవశ్యకత
* కుటీర పరిశ్రమ పెట్టుబడికి మూలధనం
*సంప్రదాయ కళలను, ప్రాచీన కాలం కళలను కాపాడడం

తక్కువ పెట్టుబడి అనగా సుమారు లక్ష రూపాయలు కంటే తక్కువ పెట్టుబడి తో ముగ్గురు లేదా నలుగురు కుటుంబ సభ్యుల సహకారంతో నిర్వహించుకోగలిగే చిన్న తరహా పరిశ్రమలు.

ఈ కుటీర పరిశ్రమలు ముఖ్యంగా మనం 3 రకాలుగా విభజించుకోవచ్చు

* **వ్యవసాయ ఆధారిత కుటీర పరిశ్రమలు:**ఉదాహరణకు లాభదాయక మైన వాణిజ్య పంటల పెంపకం, ఉద్యానవన పంటల పెంపకం పాడి పరిశ్రమ, కోళ్ళ పరిశ్రమ లేదా పౌల్ట్రీ , గొర్రెల, మేకల పెంపకం తదితరమైనవి. ఈ పరిశ్రమలు చేపట్ట దలచినట్లయితే వీటికి భారతదేశంలొని ప్రతి జిల్లాలో వ్యవసాయశాఖ వారి యొక్క రైతు శిక్షణా సంస్థ (FTC) లో శిక్షణను పొందవచ్చు. వ్యవసాయశాఖ వారు కాకుండా వ్యవసాయ అనుబంధ శాఖలైనటువంటి ఉద్యాన వన శాఖ, పశు సంవర్ధకశాఖ, సెరికల్చర్ డిపార్టుమెంటు, అటవిశాఖ, మత్స్యశాఖ మొదలగు శాఖల శిక్షణా కేంద్రాలలో ఆయా శాఖలకు సంబంధించిన శిక్షణలను ఉచితంగా పొందడమే కాకుండా తగిన ఆర్ధిక సహాయాన్ని, సాంకేతిక పరిజ్ఞానాన్ని కూడా పొందవచ్చు. 
* **వ్యవసాయేతర పరిశ్రమలు:**అగరబత్తి తయారి, కొవ్వొత్తులతయారి, నాయిల్, డిటర్జెంట్. కుటీర పరిశ్రమలు వంటివి వీటికి భారతదేశంలొ  డి.ఆర్.డి.ఎ. శాఖకు చెందిన టిటిడిసి (Training And Technology Development Centre), Ministry of HRD కి చెందిన జన శిక్షణా సంస్థాన్ (JSS), నెహ్రు యువ కేంద్రాలు నుండిగాని, బ్యాంకులు నిర్వహిస్తున్న శిక్షణా సంస్థలు సహాయాన్ని ఇస్తాయి. 
* **వాణిజ్య సంబంధిత కుటీర పరిశ్రమలు:**వాణిజ్య రంగంలో కుటీర పరిశ్రమలైనటు వంటి కిరాణా షాపు యాజమాన్యం, జిరాక్స్ సెంటర్లు నిర్వహణ కొరకు ఎన్నో ప్రభుత్వ పధకాలు, బ్యాంకులు, స్వచ్ఛంద సంస్థలు ఆర్ధిక సహాయాన్ని అందించడం జరుగుతూ ఉంది.
## కుటీర పరిశ్రమలు
* రడీమేడ్ బట్టల తయారీ
* పశువుల పెంపకం (మేకలు, గొర్రెలు, గేదెలు)
* సబ్బుల తయారీ
* పాత వస్తువుల రీసైకిలింగ్ (పేపర్స్, మైకా, ప్లాస్టిక్)
* అలంకరణ వస్తువుల తయారీ (బొట్లు, రబ్బరు బాండ్లు)
* ఇటుకల తయారీ
* బీడీల తయారీ
* అప్పడాలు, వడియాలు తయారీ
* పలహార శాలలు, వంటకాలు

Appadam
Labhalu
Nastalu

Notebook binding

Laundry shops

## మూలాలు



## వెలుపలి లంకెలు
వర్గం:వృత్తులు
గేదె

**గేదె** మనిషి మచ్చిక చేసుకొని వాడుకొను ఒక జంతువు. 

## గేదెలు - రకాలు

thumbnail|గేదెలు
జెరిచి/సూరవరపుపలె/
thumb|right|గేదె

## ఉపయోగాలు
* వీటిని ముఖ్యముగా పాల కోసం పెంచుతారు.
* వీటి పేడ ద్వారా గ్యాస్ ఉత్పత్తి చేస్తారు. పిడకలు చేసి వంటకాలకు పొయ్యిలో వాడుతుంటారు.

* వీటి మాంసమును విక్రయిస్తారు. 
*

## విశేషాలు

### గేదెలు పరిశ్రమలు

### వ్యాధులు-జాగ్రత్తలు
[thumbnail|right|[ఆంధ్ర ప్రదేశ్ నందలి ఖమ్మం జిల్లాలోని రఘునాధపాలెంలో ఓ గేదె ఫోటో.]]

వర్గం:క్షీరదాలు
వర్గం:పశువులు
పరమానందయ్య శిష్యుల కథ

*పరమానందయ్య శిష్యులు, 1950 సినిమా
*పరమానందయ్య శిష్యుల కథ (1966 సినిమా)
హార్డ్ డిస్క్ డ్రైవ్

right|300px|thumb|IBMవారు తయారు చేసిన హార్డుడ్రైవుపై తొడుగును తొలగిస్తే లోపట అయస్కాంత రేకులు ఈ విధంగా కనపడతాయి.
**హార్డ్ డిస్క్ డ్రైవు**ను (Hard Disk Drive - HDD), సాధారణంగా హార్డుడ్రైవు అనో లేదా హార్డుడిస్కు అనో పిలుస్తూ ఉంటారు. కంప్యూటరులో సమాచారాన్నంతటినీ ఈ హార్డుడిస్కులోనే నిక్షిప్తమై ఉంటుంది. ఇందులో నిక్షిప్తమైన సమాచారం కంప్యూటరుకు విద్యుత్తు సరఫరా నిలిపేసినా చెరిగిపోకుండా ఉంటుంది. హార్డుడిస్కులలో సమాచారాన్ని గుండ్రంగా ఉండే అయస్కాంత రేకులపై భద్రపరుస్తారు. ఈ అయస్కాంత రేకులు వేగంగా తిరగటం వలన అందులో ఉన్న సమాచారాన్ని చదవచ్చు లేదా కొత్త సమాచారాన్ని భద్రపరచవచ్చు. ఒక్కో హార్డు డిస్కు డ్రైవులో ఒకటికంటే ఎక్కువగా అయస్కాంత రేకులు(డిస్కులు) ఉండవచ్చు, అందువలన హార్డుడిస్కులకూ హార్డుడ్రైవులకూ మధ్యన ఉన్న బేధాన్ని గుర్తుంచుకోవాలి. ఒకప్పటి హార్డుడ్రైవులలో ఉండే డిస్కులను మార్చుకోగలిగే సౌకర్యం ఉండేది, ఇప్పుడు వస్తున్న హార్డుడ్రైవులకు అటువంటి సౌకర్యం లేకుండా పూర్తిగా మూసేస్తున్నారు. ఈ రోజుల్లో హార్డ్ డ్రైవ్ లేకుండా ఉపయోగించే కంప్యూటర్లను డిస్క్‌లెస్ వర్క్‌స్టేషన్లు (Diskless Workstations) అని అంటారు. ఇవి సాధారణంగా పని చేసే కార్యాలయ పరిసరాలలో (work environments) ఎక్కువగా కనిపిస్తాయి.

హార్డుడ్రైవులను మొదటగా కంప్యూటర్లలో ఉపయోగించటానికి తయారు చేసారు. 21వ శతాబ్దం వచ్చేసరికి హార్డుడ్రైవుల వాడకం కంప్యూటర్లలోనే కాకుండా కెమేరాలలోనూ, వీడియోగేములలోనూ, మొబైలు ఫోనులలోనూ, TVలలోనూ, TiVO వంటి పివిఆర్(PVR)లలోనూ, వీడియో ప్లేయర్లలోనూ(eg: hard disk Players) ఉపయోగించటం మొదలుపెట్టారు. భద్రపరచాల్సిన సమాచారం పెరిగిపోవటం, సమాచారం యొక్క విలువ కూడా పెరుగుతూ ఉండటం వలన హార్డుడ్రైవులను ఉపయోగించి *రెయిడ్*(RAID), *నాస్*(NAS), *సాన్*(SAN) వంటి వ్యవస్తల రూపకల్పనకు బాటలు వేసింది. ఈ వ్యవస్థలలో మామూలు హార్డుడ్రైవులనే సమీష్టిగా ఉపయోగించి ఎంత సమాచారాన్నయినా మరింత మన్నికగా భద్రపరచుకోగలిగే అవకాశం ఉంది.

## సాంకేతికాలు
right|300px|thumb|హార్డుడ్రైవు అంతర్భాగాలు
హార్డ్ డిస్కులను గాజు, సిరామిక్ లేదా అల్యూమినియం వంటి "హార్డ్" పదార్థాల నుండి తయారు చేస్తారు. ఇది తరువాత లోహపు పలుచని పొరతో పూత పూయబడుతుంది, దీనిని అయస్కాంతీకరించవచ్చు లేదా డీమాగ్నిటైజ్ చేయవచ్చు. హార్డుడిస్కులలో సమాచారాన్ని భద్రపరచటానికి, అయస్కాంతశక్తి ద్వారా ప్రభావితమైయ్యే ఒక ఇనుప(ferromagnetic) పదార్ధంతో తయారు చేస్తారు. ఈ ఇనుప పదార్ధంపై అయస్కాంత శక్తిని ఒక దిశగా ప్రసరించి ద్వారా దానిని ఆ దిశగా మలచి, 1 లేదా 0గా గుర్తిస్తారు. ఇలా హార్డుడిస్కుపై ఒక్కో ప్రాంతంలో ఒక్కో సంఖ్యను భద్రపరచి చివరికి పూర్తి సమాచారాన్ని నిక్షిప్తం చేయగలుగుతారు.

## మూలాలు

వర్గం:కంప్యూటరు హార్డువేర్
భక్త ప్రహ్లాద (అయోమయ నివృత్తి)

ఈ పేరుతో వేరు వేరు వ్యాసాలు ఉన్నాయి. అనుమాన నివృత్తికి ఈ జాబితా పరిశీలించండి.

## సినిమా వ్యాసాలు

* భక్తప్రహ్లాద (సినిమా) - తెలుగులో వచ్చిన మొదటి టాకీ.
* భక్త ప్రహ్లాద (1942 సినిమా) - చిత్రపు నారాయణమూర్తి దర్శకత్వం వహించినది.
* భక్త ప్రహ్లాద (1967 సినిమా)  - రోజా రమణి ప్రహ్లాదునిగా నటించినది.

## ఇతర వ్యాసాలు
* భక్తప్రహ్లాద (నాటకం) - ధర్మవరం రామకృష్ణమాచార్యులు రచించిన నాటకం.
* భక్త ప్రహ్లాదుడు - విష్ణు భక్తుడైన ప్రహ్లాదుని వ్యాసము కొరకు.
* ప్రహ్లాద చరిత్ర - శ్రీమదాంధ్ర భాగవతం లోని ప్రముఖ ఘట్టం.
ఏటిగట్టు

నదులు, ఏరులు వంటి పెద్ద నీటి ప్రవాహాలకు కల గట్టును **ఏటిగట్టు** అంటారు. ఏటిగట్టుకు నదులకు మధ్య చాలా దూరం ఉంటుంది. ఈమధ్య ప్రాంతమును లంక లేదా లంకభూమిగా వ్యవహరిస్తారు.

thumb|right|300px|నది యొక్క ఏటిగట్టు
thumb|right|300px|నది యొక్క ఏటిగట్టు

## ఏటిగట్టు నిర్మాణము
ఏటిగట్ల నిర్మాణమునకు ఎత్తుగా మట్టిని పోస్తూ పోతారు. అలా అది త్రిభుజాకారముగా పొడవుగా ఉంటుంది. దాన్ని చదును చేసి, పైన ఎర్రకంకర వేసి రహదారిగా మారుస్తారు. నీటి ప్రవాహ వడి ఎక్కువగా ఉండు చోట్ల పెద్ద రాతి, కంకర లాంటి వాటితో పేర్చుకొంటూ దానిపై ఆ రాళ్ళు జారిపోకుండా తీగ వలను ఏర్పాటు చేస్తారు.

ప్రవాహ ఉధృతి ఎక్కువగా ఉండే చోట చేసే మరో రకమైన నిర్మాణాలు కరకట్టలు. వీటినీ రాళ్ళతో కడతారు. ఏటి గట్టుతో సహా రాళ్ళ పేర్పుతో వీటిని కడతారు. మిగతా ఏటి గట్టు భాగం అంతా రకరకాల మొక్కలు పెంచి పటిష్ఠంగా ఉంచుతారు.

## ఏటిగట్టు ఉపయోగాలు
ఏటి గట్టు నిర్మాణము యొక్క ప్రధాన ఉద్దేశము వరద ఉధృతి నుండి రక్షణ. కొన్ని ప్రాంతాలలో వరదలు విపరీతంగా వచ్చి ఊళ్ళు మునిగిపోయినపుడు అక్కడి వారు ఏటిగట్టుపై రక్షణ పొందుతారు.

వర్గం:నదులు
వీధి

**వీధి** అనేది, నలుగురూ నడిచే దారి. కొన్ని ఇళ్ళ సముదాయానికి సంబంధించిన వారు, ఒక చోటి నుండి మరొక చోటికి వెళ్ళటానికి ఏర్పాటు చేసుకున్న ఖాళీ స్థళమే వీధి. సంక్షిప్తంగా చెప్పాలంటే, వివిధ నిర్మాణాల మధ్య ప్రజల సౌకర్యార్ధం ఏర్పాటుచేసిన ప్రదేశాల్ని వీధులు అంటారు. వీధులు లేక పోతే గ్రామముగాని, పట్టణముగాని, నగరం గాని అస్తవ్యస్తముగా ఉండి నివాస యోగ్యము కాదు. అందుకనే, వీధులు (Streets) పెద్ద నగరాల ప్రణాలికలో ఒక ముఖ్యమైన భాగము. ఇవి ఏ ఒక్కరికి చెందినవి కావు. వీధులు ముఖ్యంగా ఇల్లు, పార్కులు, దుకాణాలు మొదలైన వాటి మధ్య ఉంటాయి. వాహన రద్దీ ఎక్కువగా ఉన్న వీధులలోనడిచేవారి కోసం ప్రత్యేకంగా నడక దారి వేరుగా ఉంటుంది. రహదారి ఒక ఊరినుండి మరొక ఊరికి, ముఖ్యంగా రవాణాకు సంబంధించింది. వీధి పరస్పర ప్రయోజనం కోసం ఒక నగరంలో ఏర్పరుచుకున్న అంతర్భాగ సౌకర్యం.

## వీధి పేరు
ఊళ్ళొ వీధి ఒక్కటే ఉంటే పేరుతో పెద్ద పనిలేదు. ఒకటి కంటే ఎక్కువయినప్పుడు, ఒక్కొక్క వీధికి ఒక ప్రత్యేక పేరు పెట్టవలసిన అవసరం ఏర్పడింది. ఈ వీధుల పేర్లు అందరికిఇ తెలిసిన పేర్లు, దేవుళ్ళ పేర్లు, గుళ్ళ పేర్లు, దేశభక్తుల పేర్లు, చివరకు ఆ ఊరి పెద్ద రైడీ పేరు కూడా పెడుతూ ఉంటారు.

## కూడలి
మూడు కాని అంతకుమించి వీధులు కలిస్తే కూడలి అవుతుంది. ఈ కూడళ్ళకు అందరికి తెలిసిన పేర్లు పెట్టుకోవటం జరుగుతూ ఉంటుంది. కూడళ్ళ పేర్లు చిరునామాలల్లో చాలా ముఖ్యమైనవి.

## తిరువీధి
ఒక ఊరిలో హిందూ దేవాలయాలలోని ప్రధాన దేవుడు/దేవతలను కొన్ని దినాలలో లేదా ఉత్సవాలలో ఆ ఊరిలోని కొన్ని వీధులలో ఊరేగిస్తారు. దీనిని తిరువీధి అంటారు. దీని మూలంగా దేవాలయానికి వెళ్ళి దైవ దర్శనం చేసుకోలేని వారికి ఇంటి వద్దనే ఈ అవకాశం లభిస్తుంది.

## మూలాలు

వర్గం:రవాణా వ్యవస్థ
సలీం దుర్రానీ

**సలీం దుర్రానీ (**ఆంగ్లం: Salim Aziz Durani; 1934 డిసెంబర్ 11 - 2023 ఏప్రిల్ 2) అఫ్ఘనిస్తాన్ లోని కాబూలులో జన్మించిన **సలీం ఆయన** భారతదేశపు మాజీ క్రికెట్ క్రీడాకారుడు. ఇతడు 1960 నుంచి 1973 మధ్య కాలంలో భారత్ తరఫున 29 టెస్టులకు ప్రాతినిధ్యం వహించాడు. అప్ఘనిస్తాన్‌లో జన్మించి టెస్ట్ క్రికెట్ ఆడిన ఏకైక క్రీడాకారుడైన దుర్రానీ బ్యాటింగ్, బౌలింగ్‌లలో మంచి ప్రావీణ్యం కల ఆల్‌రౌండర్.

1961-62 లో ఇంగ్లాండుతో జరిగిన టెస్ట్ సీరీస్‌లో కలకత్తా, మద్రాసు టెస్టులలో 8, 10 వికెట్లు చొప్పున పడగొట్టి భారత విజయానికి దోహదపడ్డాడు. దుర్రానీ భారత్ తరఫున 29 టెస్ట్ మ్యాచ్‌లు ఆడి 25.04 సగటుతో 1202 పరుగులు చేశాడు. అందులో ఒక సెంచరీ, 7 అర్థసెంచరీలు ఉన్నాయి. అతడి అత్యధిక స్కోరు వెస్ట్‌ఇండీస్ పై 1962లో సాధించిన 104 పరుగులు. బౌలింగ్‌లో కూడా 35.42 సగటుతో 75 వికెట్లు తీశాడు. అందులో ఒకే ఇన్నింగ్సులో 5 వికెట్లు 3 సార్లు, ఒకే టెస్టులో 10 వికెట్లను ఒకసారి సాధించాడు. అతడి అత్యుత్తమ బౌలింగ్ విశ్లేషణ 73 పరుగులకు 6 వికెట్లు.

క్రికెట్ నుంచి రిటైర్‌మెంట్ పొందిన తరువాత పర్వీన్ బాబీ సినిమాలో నటించాడు.

## బయటి లింకులు
*క్రికెట్ ఇన్ఫో ప్రొఫైల్ - సలీం దుర్రానీ
## మూలాలు


వర్గం:1934 జననాలు

వర్గం:భారతీయ టెస్ట్ క్రికెట్ క్రీడాకారులు

వర్గం:రాజస్థాన్ క్రికెట్ క్రీడాకారులు
వర్గం:2023 మరణాలు